ХМК вице-президенти — Ўзбекистон иқтисодиётини тоза энергияга ўтказиш ҳақида – КУН УЗ\nГлавная / Жаҳон / ХМК вице-президенти — Ўзбекистон иқтисодиётини тоза энергияга ўтказиш ҳақида\nanvarj63 4 weeks ago\tЖаҳон Comments Off on ХМК вице-президенти — Ўзбекистон иқтисодиётини тоза энергияга ўтказиш ҳақида 3 Показы\nХалқаро молия корпорацияси вице-президенти Жоржина Бейкер Kun.uz’га тақдим этилган мақоласида Ўзбекистонда қайта тикланадиган энергия ечимларини жорий этиш масаласида сўз юритади.\nЎзбекистон пандемиядан кейинги дунёга барқарор ва зарбаларга бардошли иқтисодиёт билан кириш имкониятига эга. Бу келажакнинг калитларидан бири – тоза энергиядир.\nЭлектр энергияси тақчиллигини бартараф этиш бизнес самарадорлиги ва ўсишни таъминлаш, иш ўринлари яратиш ва қашшоқликни камайтириш учун жуда муҳимдир. Марказий Осиёдаги энг йирик энергия бозорларидан бири сифатида, ҳозирда ишлаб чиқариш қуввати 12,9 гигаватт бўлган Ўзбекистон ушбу сектордаги муаммоларни ҳал қилиш ва мамлакатнинг энергия хавфсизлигини таъминлаш учун жуда яхши имкониятларга эга.\nСўнгги 15 йил ичида Ўзбекистоннинг энергия сиғими тахминан 45 фоизга камайди. Бироқ мамлакат дунёдаги энг кўп энергия сарфлайдиган мамлакатлардан бири бўлиб қолмоқда – бу рақам қўшни Қозоғистондан 35 фоиз ва Германиядан уч баравар юқорироқни ташкил қилади.\nЯхши томони шундаки, Ўзбекистоннинг қайта тикланадиган энергия манбалари салоҳияти, яъни гидроэнергетика, қуёш ва шамол энергияси мамлакатнинг ўсиб бораётган энергия эҳтиёжларини қондириши ва тоза энергия иқтисодиётига ўтишини таъминлаши мумкин. Аммо, гидроэнергетикадан ташқари, қайта тикланадиган энергия ишлаб чиқариш даражаси пастлигича қолмоқда. Буни ўзгартириш талаб этилади.\nҚайта тикланадиган энергия мамлакатда ишлаб чиқариладиган жами электр энергиясининг 85 фоизини ташкил этувчи табиий газга бўлган боғлиқликни камайтиришга ёрдам беради.\nҚайта тикланадиган энергетика соҳасини ривожлантириш бизнес учун янги имкониятлар яратади. Шу билан бирга, Ўзбекистон ҳукуматига 2010 йил билан солиштирганда 2030 йилга келиб ялпи ички маҳсулотнинг бирлигига нисбатан атмосферага чиқариладиган газ миқдорини 10 фоизга камайтириш бўйича ўз мажбуриятини бажаришда ёрдам беради.\nCOVID-19 сабабли Ўзбекистонда январ-июн ойларида татбиқ этилган карантин чораларининг икки тўлқини иқтисодий фаолиятни секинлаштирди. Натижада ЯИМ ўсиши 2020 йилнинг биринчи ярмида биринчи чоракдаги 4,1 фоиздан 0,2 фоизгача пасайиб кетди. Инфратузилмадаги муаммоларни бартараф этиш ва қайта тикланадиган энергия ечимларини жорий этиш халқнинг барқарорлигини ошириш, соғлиқни сақлаш ва давлат хизматларини кўрсатиш учун ресурсларни бўшатиш ва иқтисодиётни тиклашни рағбатлантириш учун жуда муҳимдир.\nҲукумат аллақачон электр энергиясини ишлаб чиқариш таркибини диверсификация қилиш устида ишламоқда ва 2030 йилга қадар электр энергияни ишлаб чиқаришда қайта тикланадиган манбалар улушини умумий электр энергиясининг 25 фоизигача оширишга эътибор қаратган.\nБунга эришиш учун ислоҳотлар энергия ва ресурсларни тежашдаги учта тўсиқни – норматив-ҳуқуқий ва институционал, молиявий ва техник тўсиқларни бартараф этишга қаратилган бўлиши керак. 2019 йил март ойида ҳукумат учта йўналишли ёндашувни, яъни вертикал равишда бирлаштирилган тизимни ажратиш, тариф ислоҳотини ва энергия ишлаб чиқаришга хусусий сектор сармояларини жалб қилишни назарда тутадиган илғор ва кенг кўламли ислоҳотлар режасини ташаббус қилди.\nЖаҳон банки кўмагида ислоҳотларнинг асосий қадамларига янги Энергетика вазирлигини ташкил этиш, вертикал-интеграллашган электр энергияси компаниясини («Ўзбекэнерго») бўлиш ва ДХШни ривожлантириш агентлигини яратиш орқали қўйиб бўлинган.\nСекторни инвестициялар учун очишнинг асосий одими – вертикал равишда бирлаштирилган давлат электр таъминоти корхонасини электр энергияси ишлаб чиқариш, тақсимлаш ва узатиш учун учта алоҳида ташкилотга қайта тузилиши бўлди.\nУшбу ислоҳотлар энергия тежайдиган ускуналар ва технологиялардан фойдаланиш ҳамда соҳага хусусий сармоялар оқимини оширишга ёрдам беради.\nКелажакда электр энергиясига бўлган эҳтиёжни қондириш учун Ўзбекистонга муҳим инфратузилма сармоялари талаб этилади. Қўшимча электр энергиясини ишлаб чиқариш учун 14,7 миллиард доллар керак бўлади. Бунинг учун барча мумкин бўлган молиялаштириш манбаларини ва давлат ва хусусий секторнинг, шунингдек маҳаллий ва халқаро ташкилотлар инновацион бизнес моделларидан фойдаланган ҳолда биргаликда ишларни сафарбар этиш талаб этилади.\nМолиялаштиришдаги камчиликларни бартараф этиш учун ҳукумат сармоядорларни жалб этиш мақсадида мустаҳкам ҳуқуқий-норматив тузилма ва давлат-хусусий шериклик (ДХШ) фаолиятини йўлга қўймоқда.\nДХШ орқали хусусий секторни жалб қилиш ҳукуматга молиялаштириш хавфини бўлишишга имкон беради. ДХШ лойиҳалари, шунингдек, Ўзбекистонга хусусий сектор тажрибаси ва самарадорлигидан фойдаланиш, хусусий капитални жалб қилиш ва иқтисодий ривожланишни рағбатлантириш имконини беради.\nСамарали ДХШ лoйиҳалари инфратузилма лойиҳаларини, шу жумладан узоқ муддатли активлар учун катта миқдордаги доимий харажатларни талаб қиладиган энергетика лойиҳаларини молиялаштиришда айниқса муҳим аҳамият касб этади. ДХШ, шунингдек, асосий хизматларни кенгайтиришга ёрдам бериши ва анъанавий секторни хусусий сектор иштирокининг турли шакллари билан тўлдириши мумкин.\nЖаҳон банки гуруҳи IFC консултация дастури орқали Ўзбекистоннинг энергетика соҳасида биринчи рақобатдош ДХШ лойиҳасини амалга оширишда ёрдам берди. Лойиҳа Жаҳон банки гуруҳининг ҳукуматларга қуёш энергияси бўйича лойиҳаларни хусусий молиялаштириш ҳисобига рақобатбардош нархларда амалга оширишни тезлаштиришга ёрдам берадиган «ягона ойна» бўлган Scaling Solar ташаббуси доирасида амалга оширилди.\n2019 йил октябрда ушбу очиқ, ошкора ва рақобатдош ДХШ танлови ривожланаётган бозорларда қуёш энергиясининг энг паст тарифларидан бирига, яъни киловатт соатига 2,7 цент қийматига эришиш имконини берди.\nЛойиҳа Ўзбекистондаги электр станцияларининг ўрнатилган қувватига 100 мегаватт қўшади. Лойиҳа томонидан ишлаб чиқарилган энергия 31 мингдан ортиқ хонадоннинг электр энергиясига бўлган эҳтиёжини қондириш учун етарли бўлади.\nЛойиҳа доирасида 110 миллион доллар хусусий маблағлар жалб қилинди, шунингдек, тармоққа 270 гигаватт/соат қўшимча қайта тикланадиган электр энергияси узатилади ва бу йилига 156,000 метр тонна иссиқхона газлари чиқарилишининг қисқаришига олиб келади.\nЭлектр энергияси мамлакатнинг барқарорлигини яхшилашда, муҳим инфратузилма иншоотларининг хавфсиз ва ишончли ишлашини таъминлашда ва уй ҳамда корхоналарни керакли электр энергияси билан таъминлашда муҳим аҳамиятга эга.\nНавоий вилоятидаги янги қуёш электростанциясида ишлаб чиқариладиган электр энергияси 25 йил давомида янги ташкил этилган Ўзбекистон миллий электр тармоғи номли давлат энергетика корхонасига сотилади. Биринчи тендер муваффақиятли ўтганидан руҳланиб, 2020 йил феврал ойида Ўзбекистон ҳукумати умумий қуввати 400 мегаватт бўлган қуёш электр станцияларини қуриш бўйича қўшимча ДХШ лойиҳаси учун яна бир танлов эълон қилди.\nБу ўз вақтида амалга ошмоқда, чунки Ўзбекистон 2030 йилгача 5 гигаваттгача қуёш энергиясини ишлаб чиқаришни мақсад қилган. Ҳукумат тоза энергиядан фойдаланиш имкониятини кенгайтириш учун энергия тежайдиган батареялар каби янги технологияларни ҳам ўрганмоқда. Бу тоза энергия манбаларидан фойдаланиш ҳамда хусусий ва тижорат маблағларини жалб қилиш орқали мамлакатнинг энергия балансини диверсификация қилади.\nУшбу лойиҳа шуни кўрсатадики, Ўзбекистоннинг тоза энергияга ўтиши, хусусан, давлат ва хусусий манфаатларни мувозанатлаштирган ҳолда, ДХШ орқали қайта тикланадиган энергия лойиҳаларини амалга ошириш орқали амалга оширилади. Ва бу Ўзбекистон кам углеродли ва ресурслардан тежамли иқтисодиётга биринчи қадам қўйганининг умидли белгисидир.\nПред. Хитой компанияси корпуси ранги ўзгарувчи смартфонни тақдим этди\nСледующая Юнусободда метро қурилишида ҳалок бўлганларга оид жиноят иши март ойида тугатилгани маълум бўлди\nЛиваннинг собиқ бош вазирига Байрутдаги портлаш иши бўйича айблов билдирилди\nНидерландия Россиянинг икки дипломатини мамлакатдан чиқариб юборади\nДипломатлар “махфий ахборот ва юқори технологиялар соҳасига алоқадор шахслар билан алоқа ўрнатган”. Бу шахсларнинг айримлари …\n2017 йилда объект раҳбарлари эътиборсизлиги туфайли турли мажмуаларда 139та ёнғин ҳолати содир бўлгани айтилди\n«ЛУКОЙЛ» Бухорода Қандим газни қайта ишлаш заводни тўлиқ ишга туширди


Ибодатлар орасида афзали – Қуръони карим тиловатидир. Пайғамбаримиз соллаллоҳу алайҳи васаллам умматларини бунга қизиқтирганлар. Қуръони Карим соҳибини шафоат қилади. Шайтон васвасаларидан қўрғон бўлади. Унинг тиловати гуноҳларни ўчирадиган, савобларни кўпайтирадиган гўзал амалдир. Аммо кейинги вақтларда намозлардан кейин ўқиладиган Қуръон тиловатини бидъат дейдиган, уни эшитишдан юз ўгирадиган кишилар пайдо бўлмоқда. Тиловат ўқилиб турган ҳолатда одобсизлик билан чиқиб кетаётганлар бўлиб, улар Расулуллоҳ(соллаллоҳу алайҳи васаллам даврларида қилинмаган экан, деган асоси йўқ гапларни айтиб, ўзларини оқлашга уринадилар.\nҲанафий мазҳаби уламолари намоздан кейин тиловат қилиш қандай амал ва унга келтирилган ҳужжатлар, тиловатнинг одоблари қандай бўлиши керак? деган саволларга жавоб бериб ўтганлар.\nЭнг аввало фиқҳ ва ҳадис китобларида «Намоздан кейинги зикрлар» боби мавжуд бўлиб, уларда намоздан кейин зикр қилиш, Қуръони карим суралари ёки оятларининг тиловати буюрилгани маълум қилинади. Бу далиллар асосида намоздан кейин ўтириб зикрга ёки Қуръон тиловатига машғул бўлиш бидъат амал бўлмаслигини тушунамиз. Бундан эса бидъат деган фикрга бориш гуноҳ экани маълум бўлади. Ҳадисларда Расулуллоҳ соллаллоҳу алайҳи васаллам Оиша розияллоҳу анҳони ҳар куни Қуръони карим ҳаққини адо этишга буюрганлар. Буни 200-250 оят ўқиш ёки 100 оят ва Ихлос сурасини уч бора ўқиш билан адо этиш, деб тушунтирганлар. Қуръони каримдаги кўпгина суралар ва баъзи оятларнинг фазилатлари зикр қилинган. Ушбу тиловатнинг Қиёмат куни шафоат қилиши, савоблар кўпайтириб ёзилиши, ҳожатларнинг раво бўлиши, беморларга шифо бўлиши, дуоларнинг ижобат бўлиши, тетиклик ва ақлга мусаффолик бериши ва бошқа кўпгина фазилатлари баён қилинган. Шундай суралардан Ёсин, Фатҳ, Ар-Роҳман, Воқеа, Духон, Мулк, Набаъ, Каҳф ва бошқаларни санаш мумкин. Оятлардан Ал-Курсий, Бақара сурасининг охирги икки ояти, Тавба сурасининг охирги икки ояти, Ҳашр сурасининг охирги уч ояти ва бошқалар бор.\nИмом Исмоил Ҳаққий раҳматуллоҳи алайҳ машҳур «Руҳ ул-баён» асарида Тоҳо сурасининг 124-оятини шундай тафсир қиладилар:\n«Қуръони каримдаги «зикр» лафзи Қуръон, намоз, тасбеҳ-таҳлиллар ва бошқа шу каби маъноларда келади. Яъни Мени доимо ёдига солиб турувчи шу Китобдан ва Менга чақирувчи бўлган мана шу элчимдан юз ўгиришидир. Зеро, унга бу дунёда ниҳоятда тор ва қийинчилик машаққатлари кўп бўлган ҳаёт бордир. Оятда икки масдар, яъни ўзак сўзлар бир-бирига сифат бўлиб келтирилган. Бу эса муболағани, яъни ҳаёт торлигининг қўша-қўша машаққатлари борлигини ифодалайди. Бунинг сабаби, банда дунё орзу-ҳаваслари билан алданиб қолади. Ваҳоланки, дунёга интилиш инсонни ҳалокатга етаклайди. Ўзини назорат қила олмагани боис орзу-ҳаваслари, бойлик ва бошқа зийнатлар билан овора бўлиб қолиши кучаяди. Унинг камайиб қолишидан ёки йўқотишдан хавфда бўлади, кўнгил хотиржамлиги олинади. Зикрдан юз ўгирмаган кишида эса бунинг акси бўлади. У охират талабида экан, иймонининг баракаси билан бу дунёда унга кенглик ва хотиржамлик берилади. Билгинки, ҳаётнинг торлиги, машаққатларга бойлиги маъсият-у гуноҳларнинг жазоси ва уқубатидан бўлиши мумкин».\n11158 марта ўқилди\nДругие материалы в этой категории: « Бир оят тафсири: Аллоҳ қайтарганидан қайтинг!\tҚуръонда ота ва ўғил муносабатларига оид масалалар »


DVV International Umumiy nuqtai\nFarg'ona viloyati qishloq aholisini ijtimoiy qo'llab - quvvatlash va huquqlarini himoya qilish\nMarkaziy Osiyoda zo'ravon ekstremizmni oldini olish (PREVECA)\nInnovatsion fond 2019\nKasb-hunar ta'limi xodimlari uchun uzluksiz ta'limni rivojlantirishga ko'maklashish\nO'zbekiston Respublikasining Madaniyat markazlarini rivojlantirishga ko'maklashish\nO'qish: O'zbekistonda kattalar ta'limi va o'qishi\nQamoqdan tashqarida, jamiyatdan tashqarida\nNashlar va boshqa ommaviy axborot vositalari\nDVV Markaziy Osiyo / O'zbekiston / Yangiliklar /\n"Янги касблар - янги имкониятлар" лойиҳаси\n2020 йилда DVV нинг Ўзбекистондаги филиали Фарғона вилоятининг "Янги Йўл" чекка қишлоғида (Қирғизистон билан чегарада) амалга оширилаётган "Янги касблар - янги имкониятлар" деб номланган лойиҳани қўллаб қувватлади.\nЛойиҳанинг мақсади касб-ҳунарга ўқитиш, даромад олиш ва иш билан таъминлаш орқали ишсиз аёллар аҳволини яхшилашдир. Қишлоқда яшовчи ва касбий маълумотга эга бўлмаган қиз ва аёлларни иш билан таъминлаш енг долзарб муаммолардан бири ҳисобланади. Бундай аёлларни мақсадли қўллаб-қувватлаш "Меҳржон" (ННТ) марказининг устувор йўналиши ҳисобланади. Ушбу ташкилот қишлоқ аёлларининг ижтимоий-иқтисодий аҳволини яхшилашга қаратилган 6 лойиҳани амалга оширди. Янги йўл қишлоғида ҳаттоки ўз нонвойхонаси ҳам йўқ эди. Нон ва пишириқлар ҳар куни Фарғонадан (тахминан 40км) олиб келинган. Амалдаги лойиҳа доирасида ўқиш ва ишлаб чиқариш пазандалик устахонаси яратилди ва замонавий технологик ускуналар билан жиҳозланди ва интернетга уланиш қобилиятига эга замонавий телевизор сотиб олинди. 22 нафар ишсиз қизлар ва аёллар "новвой-ошпаз" касбини ўрганмоқдалар. Уларга ҳар куни Фарғонадан келган икки ўқитувчи дарс берадилар. Касбий курсни тугатгандан сўнг, аёлларнинг бир қисми ўз қишлоқларида иш билан таъминланади, қолганлари ўз бизнес лойиҳаларини қилишга ҳаракат қилишлари мумкин. Бунинг учун тренинг якунида тадбиркорлик кўникмаларина бағишланган семинарлар ўтказилади. Лойиҳа аёлларга жуда ёқиб келмоқда, улар хоҳиш билан ўқимоқдалар, маҳорат сирларини тезда ўрганадилар ва "Меҳржон" нодавлар ташкилоти раҳбари Хуршида Ибрагимованинг сўзларига кўра, улар ҳаттоки танаффусда ҳам ўқишдан ажралишни истамайдилар. Олинган билим ва кўникмалар аёлларга ўз қадр-қимматини оширишга ва оилалари ҳаётининг сифатини яхшилашга ёрдам беради деб умид қиламиз.


ОҚ ЛАЙЛАКЛАР Оқ лайлаклар барака, эзгулик ва меҳр-оқибат тимсоли, юртга фаровонлик, рўшнолик келтиради. Қанотларидаги узун парлари ўзгача чирой бағишлаб турувчи бу қушлар инсонларни яқин тутади. Қишлоқ аҳолиси ҳам уларга меҳрибон, бегоналардан қўриқлайди.\nҚАҲРАТОН СОВУҚ ВА САЛҚИН ЁЗ БЎЛИШИ МУМКИНМИ? Сайёрамизнинг ўртача йиллик ҳарорати кўп омилларга боғлиқ, шулардан энг муҳими Қуёшдан заминимизга келаётган иссиқлик ва ёруғликдир. Бу миқдор доимий бўлиб 1365 Вт/м2 га тенг.\nЛАЙЛАК ҚАРҒАГАН ОВЧИ Қўл-оёғи бехосдан қимирламай қолган Қулман овчини уйидагилар тезликда шифохонага олиб боришди. Орадан бир ой ўтса-да беморнинг аҳволи ўнгланмади. Хотини боёқиш ромчи-фолбинларга ҳам бориб келди.\nЙЎРҒА ТУВАЛОҚ Баҳор фаслида табиат жуда очилиб кетади. Ҳавода ажиб ифорлар таралади. Дил яйрайди. Боғларни, тоғларни-ку қўяверинг, чўллар ҳам яшнаб кетади. Бепоён даштларда ажиб манзараларни кўрасизки, кейинроқ ёз ёки куз фаслида келсангиз бу ҳудудда баҳорда шундай ажойиботлар бўлганини тасаввур ҳам қила олмайсиз.\nМЕҲРИБОН ВА ҒАМХЎР ОНА АЙИҚ Бахмалнинг Ойқор тоғи оралиқларида қўнғир ва жигарранг айиқларни учратиш мумкин. Бу ақлли ва синчков жониворлар ҳид билиш ҳисси ёрдамида шерикларини топиб олади. Бурни таъсирчан, ўттиз чақирим наридагиларни ҳам сеза олади.\nОЙ ТЎЛИШГАН ТУНДА Кулранг, қизғиш кўринишдаги тоғ қуёнларининг нозик териси қуюқ жун қопламидан иборат бўлиб, мўйнасининг узунлиги ва ранг туси йил фаслларига қараб ўзгариб туради. Улар асосан мўйнаси ва гўшти учун овланади. Гўшти тўйимли бўлгани учун тулки ва оқсувсарлар ҳам хавф солиб туради.\nТИНИБ-ТИНЧИМАС ЖОНИВОР Кўпинча дарё бўйлари ва жарликларда бўрсиқ инларига дуч келиб, уларнинг юрган йўлларига кўзимиз тушади. Аҳён-аҳёнда бу жониворнинг беркиниш учун инига югуриб кетаётганлигининг ҳам гувоҳи бўламиз. Бир неча оғзи ва кўплаб ички йўллардан иборат чуқур улар учун бошпана вазифасини ўтайди.\nТЎСИҚ Баланд тоғ этакларида жойлашган фермер хўжалиги қўйчивонлари оғзидан, «Бўрининг қулоғи овда. Ўзи тўйса ҳам кўзи тўймас», деган ибора тушмайди. Яхшиям чорвоқлик Файзи мерган бор, унча-мунча хавфни бартараф этиб туради.\nХОН ТОҒИ Ғаллаорол тумани ҳудудидаги Қўйтош, Хон тоғи ва Ўсганчўққи тоғларининг бепоён яйловларидаги доривор гиёҳлар ҳамда шаффоф булоқлар ўқувчиларни оҳанрабодек ўзига тортади. Бу сўлим гўша табиати олдида унча-мунча мусаввир ҳам лол қолади.\nҚУРБАҚА ТЕРИСИДАГИ ТОКСИН PNAS журналида чоп этилган мақолада келтирилишича, Жанубий Америкада яшайдиган, дарахтга чирмашиб кун кўрадиган, илмий тилда Phyllobates terribilis деб номланадиган ўта заҳарли қурбақанинг заҳри оқсилидаги иммунитет туфайли ўз-ўзига таъсир этмас экан.


Сайёҳлар 2018 йилда энг кўп ташриф буюрган шаҳарлар рейтинги эълон қилинди | BETAKROR BUXORO!\nКомпания олиб борган тадқиқот 600 шаҳарни қамраб олган, улардан 100 таси якуний рейтингга киритилган. Экспертлар рейтингни тузишда ташрифи мақсадидан қатъий назар, шаҳарда камида бир кун ўтказган хорижий сайёҳларни ҳисобга олишган. Статистика маҳаллий сайёҳлар, мамлакатда бир йилдан кўпроқ қолаётган ишчилар ва талабаларни ўз ичига олмаган.\nМутахассисларнинг айтишича, Ҳонгконгга қизиқиш Чжухай-Макао-Ҳонгконг кўприги қурилиши якунланганидан ва тезкор темир йўл пайдо бўлгандан кейин ошган.\nРейтингнинг етакчи учталигига Бангкок (23,7 млн киши) ва Лондон (20,7 млн) ҳам кирган.\nБундан ташқари, етакчи ўнталикдан Сингапур, Макао, Париж, Дубай, Нью-Йорк, Куала-Лумпур ва Хитойнинг Шэньчжэнь шаҳарлари жой олган.\nШу тариқа сайёҳлар орасида энг оммабоп шаҳарлардан 6 таси Осиёда жойлашган.\nЕвропада энг кўп ташриф буюрилувчи шаҳарлар Истанбул, Рим, Анталия, Прага, Амстердам, Барселона, Милан ва Вена бўлган.\nАҚШнинг сайёҳлар орасида энг оммабоп шаҳарлари Майами, Лос-Анжелес, Лас-Вегас, Орландо ва Сан-Франциско бўлган.\nЖорий йилда 1,4 млрд киши саёҳатга жўнаган, бу кўрсаткич 2017 йилдагига нисбатан 5 фоизга ўсган.\nEuromonitor International (EI) маҳсулотлар ва хизматлар таҳлили ва тадқиқотини ўтказувчи британ компанияси бўлиб, у сайёҳлар орасидаги энг оммабоп шаҳарлар рейтингини ҳар йили тузади.


yozyovon.uz - Бухоролик ижодкорлар таҳририятимизда\nБухоролик ижодкорлар таҳририятимизда\n2021-10-28 14:13:22 42\nМЕҲМОНЛАРНИНГ ҲАВАСИ КЕЛДИ\n“Марказий Фарғона” газетаси тарихида турли танловларда иштирок этиш, ижодий жамоалар билан ҳамкорлик қилиш анъанаси давом этиб келяпти. Бу сафар Бухоро вилоятининг “Маънавият сарчашмаси” газетаси билан ижодий ҳамкорлик сари қадам қўйилди. Улар ташрифидан олдин газеталарнинг қўшма сонлари чиқарилди.\n27 октябрь куни Фарғона вилоятида ижодий сафарда бўлиб турган бухоролик журналист ва блогерлар таҳририятимизга ташриф буюрдилар. Меҳмонларни туман ҳокимининг биринчи ўринбосари Акрамжон Эралиев, ҳокимлик Ахборот хизмати раҳбари, газета бош муҳаррири Азимжон Худойқулов бошчилигида ёзёвонлик ижодкорлар кутиб олдилар. Шундан сўнг меҳмонлар таҳририятдаги ижодий жараён, ходимларнинг иш фаолиятлари, уларга яратилган шарт-шароитлар билан танишдилар.\nСўнгра Журналистлар ижодий уюшмаси вилоят бўлими раҳбари, “Фарғона ҳақиқати” газетаси бош муҳаррири Муҳаммаджон Обидов барчани матбуот анжумани тарзидаги очиқ мулоқотга таклиф этди. Унда туман ҳокимининг биринчи ўринбосари А.Эралиев меҳмонларга тумандаги қилинган ва қилинаётган ишлар, газетанинг Ёзёвон ҳаётидаги ўрни тўғрисида гапирди. Газета бош муҳаррири А.Худойқулов газетанинг тарихи, ҳозирги даврдаги фаолияти тўғрисида сўзлаб берди.\n“Бухоро ёшлари” газетаси мухбири Лайло Хаитова Фарғонада, жумладан Ёзёвонда ижод аҳлига қилинаётган ғамхўрликлардан хурсанд эканлигини, “Бухоронома” газетаси бош муҳаррири, вилоят Ёзувчилар уюшмаси раиси Шодмон Сулаймонов бундай ижодий ҳамкорлик бугунги кунда жуда зарур экани, бу анъанани доимийга айланиб қолишига тилакдош эканлигини мамнуният билан гапирди.\nТадбирнинг асосий қисмида “Марказий Фарғона” ва “Маънавият сарчашмаси” газеталари ўртасида ижодий ҳамкорлик тўғрисида меморандум имзоланди.\nГазетамиз ижодий ҳамкори “Маънавият сарчашмаси” газетаси бош муҳаррири Обиджон Қўлдошов ва бошқалар таҳририятимиздаги журналистларга яратилган шароит, туман ҳокимлиги билан мустаҳкам ҳамкорликка ҳаваслари келганликларини яширмадилар.\n– Ёзёвонда журналистларга эътибор, яратилган шароитларни газеталаримизнинг биринчи саҳифаларида ёритамиз, – дейди бухоролик ҳамкасблар.\nАлбатта, мақтов ҳаммага ёқади. Лекин шундай шароит яратиб берган муассис – Ёзёвон туман ҳокимлигига раҳмат!\nSo'nggi marta saytdagi ma'lumotlar 11.11.2021


17.12.2021 й. Бир ҳадис шарҳи\nМуҳтарам жамоат! Маълумки, барча яхши амалларда ва гўзал хулқ-одобда бизга намуна бўлган суюкли Пайғамбаримиз саллаллоҳу алайҳи васалламга Аллоҳ таоло томонидан қисқа калималар ёрдамида кўп маъноларни ифодалаш фазилати берилган. Манбаларда муҳаддис уламолар тўрт ҳадиси шарифни “Исломнинг мадори” деб тан олганлари келтирилган. Ҳаттоки, Имом Шофеъий раҳматуллоҳи алайҳ “Расулуллоҳ саллаллоҳу алайҳи васаллам ушбу тўрт ҳадисдан бошқа ҳадис айтмасалар ҳам, дунёга етар эди”, – деган эканлар. Бугунги суҳбатимизда ана шундай ҳадиси шарифлардан бирини баён қиламиз.\nАбу Ҳурайра разияллоҳу анҳудан ривоят қилинган ҳадиси шарифда Пайғамбаримиз алайҳиссалом шундай марҳамат қилганлар:\n(رواه الإمام الترمذيُّ)\nяъни: “Киши исломининг гўзал бўлиши – ўзи учун беҳуда нарсаларни тарк қилишидадир” (Имом Термизий ривоятлари).\nУшбу ҳадиси шариф жумлалари қисқа бўлсада, унинг маъноси дунё яхшилиги ва охират саодатини ўз ичига олгандир. Уламолар таъкидлаганларидек, ушбу ҳадиси шариф Расулуллоҳнинг “Жавомиъул калим”ларидан биридир. Яъни қисқа жумлалар билан улкан маъноларни ифодалаш мўжизаларидандир.\nМазкур ҳадиси шариф фойдасиз гапни гапириш, бефойда нарсага қараш, беҳуда нарсаларни эшитиш, фойдасиз нарсаларни ўйлаш каби барча фойдаси йўқ гап-сўз ва ишлардан тийилиш керак эканига ишора қилинмоқда.\nИбн Ҳажар Ҳайтамий раҳматуллоҳи алайҳ “Фатҳул мубин” китобида шундай деганлар:\nوَهَذَا الْحَدِيْثُ رُبْعُ الْإِسْلاَمِ عَلَى مَا قَالَهُ أَبُو دَاوُدَ، وَأَقُولُ: بَلْ هُوَ نِصْفُ الْإِسْلاَمِ، بَلْ هُوَ الْإِسْلاَمُ كُلُّه\nяъни: “Имом Абу Довуд раҳматуллоҳи алайҳнинг гаплари бўйича, бу ҳадиси шарифга амал қилиш – Ислом динини тўртдан бирига тенгдир. Мен айтаманки, бу ҳадис Исломни ярмига тенгдир, балки Ислом динининг ҳаммасини ифодалайди”.\nДемак, мазкур ҳадиси шариф гўё бир мезонки, ҳар бир мўмин-мусулмон ўзини ушбу мезонга қўйиб, исломи қандайлиги ва динининг қанча қисмига амал қилаётганини билиши мумкин. Шундай экан, кишини исломи гўзал бўлиши учун фойда бермайдиган барча нарсаларни тарк қилиб, фойдали иш ва амаллар билан машғул бўлиши керак бўлади. Табиийки, шариатга ҳамма ҳар хил амал қилади. Кимлардир нафс-ҳавосини хоҳишига юрмасдан эзгу амалларни кўпайтириш туфайли фариштадан ҳам юқори мартабага кўтарилса, кимлардир ҳавои нафс хоҳишларига эргашиб, эзгу амаллардан юз ўгириш сабабли ҳайвондан ҳам паст мартабага тушади. Аллоҳ таоло Қуръони каримда бундай деган:\nяъни: “Ҳидоят топган зотларга эса (Аллоҳ) уларга янада ҳидоятни зиёда қилур ва тақво ато этур” (Муҳаммад сураси 17-оят).\nКиши фойдали ишлар билан машғул бўлиб, бефойда нарсалардан ўзини тийиб, исломини гўзал қилса, қилган эзгу ишларига савоблар кўпайтириб берилади. Бу ҳақда Пайғамбаримиз алайҳиссалом шундай марҳамат қилганлар:\nإِذَا أحْسَنَ أحَدُكُمْ إسْلَامَهُ: فَكُلُّ حَسَنَةٍ يَعْمَلُهَا تُكْتَبُ له بعَشْرِ أمْثَالِهَا إلى سَبْعِ مِئَةِ ضِعْفٍ، وكُلُّ سَيِّئَةٍ يَعْمَلُهَا تُكْتَبُ لَهُ بِمِثْلِهَا\n(رواه الإمام االبخاري عن أبي سعيد الخدري رضي الله عنه)\nяъни: “Қачон бирингизнинг исломи гўзал бўлса, қилган ҳар бир яхши амали учун ўн баробардан етти юз баробаргача ёзилади. Қилган ёмонлиги ўз ҳолича ёзилади” (Имом Бухорий ривоятлари).\nҲар бир мусулмонга бир яхшилиги учун ўн савоб ёзилиши – мавжуд ҳақиқатдир. Ўндан ортиқ бўлиб, то етти юзгача бўлган савоблар эса банданинг исломи, нияти, ихлоси гўзаллигига қараб бўлади.\nКиши ўзи учун муҳим ва керакли ишлар билан машғул бўлсагина, исломи гўзаллашади. Аксинча, кераксиз нарсалар билан банд бўлса, умри, ризқи ва вақтидан барака кетади. Қолаверса, соғлигига ҳам путур етади. Дарҳақиқат, баъзи инсонлар ўзларига алоқаси йўқ сўзларни гапириб юришлари ёки ўзлари учун муҳим бўлмаган саволларни кўп сўрашларига гувоҳ бўламиз. Бу уларнинг динлари сустлигидан далолат. Афсуски, ҳозирги кунда кўпчилик ўзаро мулоқот ва ўтиришларида бефойда, беҳуда сўзлар билан вақтларини зое қилмоқдалар. Бу ҳақда Аллоҳ таоло Қуръони каримда бундай деган:\nяъни: “Уларнинг кўп шивирлашиб гаплашишларида яхшилик йўқдир. Магар садақа беришга, эзгуликка ёки одамлар ўртасини ислоҳ қилишга буюрган бўлсалар, бу яхшидир” (Нисо сураси 114-оят).\nДемак, ўзаро ўтириш ва мажлисларимизда дунё ва охиратга фойдаси бор масалалар ҳақида гаплашиб, беҳуда ва лағу гап-сўзлардан ўзимизни тийишимиз – динимиз талабидир. Қолаверса, ҳар бир гап-сўзимизни фаришталар ёзиб турадилар. Бу ҳақда Аллоҳ таоло шундай деган:\nяъни: “У бирор сўзни талаффуз қилса, албатта, унинг олдида ҳозиру нозир бўлган бир кузатувчи (сўзни ёзиб олувчи фаришта) бордир” (Қоф сураси 18-оят).\nДемак, оғзимиздан чиққан ҳар бир сўзимизга Қиёмат куни ё савоб ёки жазо олишимизни асло унутмаслигимиз керак!\nМинг афсуски, бугунги кунда баъзи каттаю-кичик бекорчи ва бефойда гап-сўзлар, ғийбату бўҳтонлар билан машғул бўладиган майдонлардан бири – ижтимоий тармоқлардир. Телеграм, фейсбук, инстаграм, ютуб ва тик-ток каби ижтимоий тармоқларда дунё ва охиратларига фойдаси бўлмаган нарсалар билан кунига соатлаб вақтларини сарфламоқда. Қолаверса, бир нарсани аниқ билмасдан ва уни охирига етмасдан, шу нарса ҳақида фикр билдириб, натижада, бир мусулмонни обрўси тўкилиши, уни айблаш, ғийбат, бўҳтон, шахсиятига тегиш, мусулмон кишини кофирга чиқариш ва ҳақоратлаш каби имони бор кишига асло ярашмайдиган бефойда нарсалар билан машғул бўлмоқдалар. Ваҳоланки, Пайғамбаримиз алайҳиссалом ҳадиси шарифларида бундай деганлар:\nلَا تُؤْذُوا عِبَادَ اللهِ، وَلَا تُعَيِّرُوهُمْ، وَلَا تَطْلُبُوا عَوْرَاتِهِمْ؛ فَإِنَّهُ مَنْ طَلَبَ عَوْرَةَ أَخِيهِ الْمُسْلِمِ طَلَبَ اللهُ عَوْرَتَهُ< حَتَّى يَفْضَحَهُ فِي بَيْتِهِ\n(رواه الإمام أحمد عن ثوبان رضي الله عنه)\nяъни: “Аллоҳнинг бандаларига озор берманглар, уялтирманглар, камчиликларини қидирманглар! Ким мусулмон биродарининг камчилигини қидирса, Аллоҳ ҳам унинг камчилигини қидиради. Аллоҳ кимнинг камчилигини қидирса, уни уйини ичида бўлса ҳам шарманда қилади” (Имом Аҳмад ривоятлари).\nТабиийки, ўзига нисбатан нотўғри тана-дашном ва айбловларни эшитган киши неча кунлар тинчи бузилиб, ҳаловати йўқолади. Бу нарсага сабабчи бўлганлар қаттиқ гуноҳкор бўлиб, бир мўмин-мусулмонга зулм қилган бўладилар.\nШуни унутмаслигимиз керакки, Қиёмат куни ҳар бир ҳатти-ҳаракатимиз ва ёзишмаларимиздан сўраламиз. Аллоҳ таоло Қуъони каримда бу ҳақда бундай деган:\nШундай экан, ижтимоий тармоқда бўлсин ёки бошқа жойда, бир нарсага муносабат билдиришда ёки ўзгалар ҳаққига фикр айтишда, жуда ҳам эҳтиёт бўлиб, шариатимиз белгилаган чегарадан чиқмаслигимиз лозим бўлади.\nШуни ҳам таъкидлаш керакки, ҳозирги глобаллашув даврида энг асосий муаммога айланган иллатлардан бири – ёлғон ахборотдир. Айниқса, ижтимоий тармоқларда турли асоссиз маълумотларни тарқатиш, турли бўҳтонлар ва уйдирмаларни асоссиз равишда урчитиш ҳолатлари учрамоқда. Айрим соддадил мусулмонлар мана шундай уйдирмаларга ишониб, ёлғон ва бўҳтонга шерик бўлиб, бир қанча вақтларини зое ва беҳуда сарфламоқдалар. Энг ачинарлиси бунинг оқибатида инсонларнинг обрў ва шаънлари топталмоқда, мусулмон инсон номига номаъқул гаплар айтилмоқда, таъна тошлари отилмоқда, шариатимизда қайтарилган улкан бузуқликларга йўл очилмоқда. Ваҳоланки, ёлғончиликнинг нақадар жирканч эканини Пайғамбаримиз алайҳиссалом шундай деганлар:\nإِذَا كَذَبَ العَبْدُ تَبَاعَدَ عَنْهُ الْمَلَكُ مِيْلاً مِنْ نَتْنِ مَا جَاءَ بِهِ\n(رَوَاهُ الامَامُ مُسْلِمٌ عَنْ ابْنِ عُمَرَ رَضِيَ اللهُ عَنْهُمَا)\nяъни: “Агар банда ёлғон гапирса, ёлғони бадбўйлигидан фаришта ундан бир мил нарига узоқлашади” (Имом Муслим ривоятлари).\nАзизлар! Ўтган улуғларимизнинг ҳаётларини кўздан кечирадиган бўлсак, улар вақтларини ҳеч исроф қилмасдан дунё ва охират фойдаси учун сарфлаганларини кўрамиз. Улуғларимиздан Абулвафо Ибн Ақил ҳазратлари айтадилар: “Тилим гапиришдан, кўзим китоб мутолаасидан қолган тақдирда ҳам, умримнинг бир лаҳзасини беҳуда ўтказишимни ўзимга муносиб деб билмайман. Дам олиш учун ётган пайтимда ҳам фикримни ишлатиб, ёнбошлаган ҳолимда хотирамдаги нарсаларни хатга тушуришни ўйлайман”.\nИбн Умар разияллоҳу анҳу айтанлар:\nяъни: “Кечга етсанг, тонгни кутма, тонгга етсанг кеч бўлишини кутма. Соғлигингда касаллик учун, ҳаётингда ўлиминг учун насиба ол (яъни, соғлик ва ҳаётингдан унумли фойдалан)” (Имом Бухорий ривоятлари).\nАбу Саид ал-Худрий разияллоҳу анҳудан ривоят қилинади, Расулуллоҳ саллаллоҳу алайҳи васаллам айтдилар:\nاسْتَكْثِرُوا مِنَ الْبَاقِيَاتِ الصَّالِحَاتِ" قِيلَ: وَمَا هِي يَا رَسُولَ اللَّه؟ قَالَ: "التَّكْبِيرُ، والتَّهْلِيلُ، وَالتَّسْبِيحُ، والتَّحْمِيدُ، وَلا حَوْلَ وَلا قُوَّةَ إِلا بِاللَّه\n(روى الإمام أحمد عَنْ أبي سعيد الخدري رضي الله عنه)\nяъни: “Боқий қолувчи солиҳ амалларни кўпайтиринглар!” Шунда, нима у эй Аллоҳнинг Расули? – деб сўралди. У Зот алайҳиссалом: “Улар такбир, яъни “Аллоҳу акбар”, таҳлил, яъни “Ла илаҳа иллаллоҳу, Муҳаммадур расулуллоҳ”, ҳамд, яъни “Алҳамду лиллоҳ” ва ҳавқала, яъни “ло ҳавла вало қуввата илло биллоҳ” деб жавоб берганлар” (Имом Аҳмад ривоятлари).\nЛуқмони Ҳакимдан: “Бундай олий фазилатларга қандай эришдингиз?” – деб сўрашибди. У зот: “Рост сўзлаш, омонатдорлик ва фойдасиз ишларни тарк этиш билан эришдим”, дея жавоб берган эканлар. Ҳасан Басрий раҳматуллоҳи алайҳ айтганлар:\nمِنْ عَلامَةِ إعْرَاضِ اللَّهِ عَنْ الْعَبْدِ أَنْ يَجْعَلَ شُغْلَهُ فِيمَا لاَ يَعْنِيهِ\nяъни: “Аллоҳ бандасидан юз ўгирганининг аломати, уни фойдасиз ишлар билан машғул қилиб қўйганидир”.\nМўмин-мусулмон киши вақтини аҳли аёли ва фарзандларининг илм-маърифатини ошириш йўлида ҳам банд қилиши ҳам зарурдир. Чунки киши доимий равишда ўзини устида ишлаб, илмини ошириб бориши билан биргаликда қўл остидаги аёли ва фарзандларига билганларини ўргатиши керак. Пайғамбаримиз алайҳиссалом ҳадиси шарифда бу ҳақда шундай деганлар:\nإِنَّ لِأَهْلِكَ عَلَيْكَ حَقًّا، فَأَعْطِ كُلَّ ذِي حَقٍّ حَقَّهُ\n(رواه الإمام الترمذيُّ عَنْ وهب بن عبدالله رضي الله عنه)\nяъни:” Албатта хотинингиз ва фарзандларингизни ҳам сизда ҳаққи бор. Шундай экан, ҳар бир ҳақ экасининг ҳаққини адо қилинг!” (Имом Термизий ривоятлари).\nХулоса шуки, мўмин-мусулмон инсон Роббиси олдидаги бурчини ва жамият олдидаги масъулиятини англаб етиб, ана шу бурч ва масъулиятни мукаммал адо этиш учун ҳаракат қилади. Унинг бекорчи ишларга, олди-қочди гапларга, сафсаталарга тоқати бўлмайди. Дарҳақиқат, инсон фойдасиз нарсалар билан вақт ўтказмаса, балки бор вақти, кучи, ғайрати, эътиборини дунёси ва охирати учун манфаатли ишлар, савобли амаллар учун сарф этса, ушбу инсон комил имон соҳибидир. Дунёю охиратда унинг юзи ёруғдир.\nАллоҳ таоло барчамизни Исломимизни гўзал қилиб, икки дунё саодатига мушарраф айласин! Омин!\n"Бир ҳадис шарҳи" номли мавъизани юклаб олиш (PDF форматда)\nКиритилган вақти: 16/12/2021 13:24; Кўрилганлиги: 95\nМатериал манзили: https://sammuslim.uz/islam/juma/17122021-y-bir-hadis-sharhi\nЧоп этилган вақт: 25/01/2022 22:48


Масжид талаба қизлар учун бепул ётоқхона очди\nПайшанба, 11 Январ 2018 19:42\nҚозоғистоннинг Павлодар шаҳрида «Машҳур Жусуп» марказий масжиди талаба қизлар учун иккинчи бепул ётоқхона очди, деб хабар беради muftyat.kz.\nТаъкидлаш жоиз, биринчи бепул ётоқхона талаба йигитлар учун 2016 йилнинг ноябрида очилган эди. Номини ошкор қилишни истамаган тадбиркор ўзининг шахсий икки қаватли биносини умумий таъмирдан чиқариб, масжидга фойдаланиш учун ҳадя қилганди. Ўшанда тадбиркор қизлар учун ҳам ётоқхона очишга ваъда берганди. У ваъдасининг устидан чиқди.\nҚозоғистон Мусулмонлари диний идораси вакили Наримон Исеновнинг сўзларига кўра, 30 кишига мўлжалланган иккинчи бепул ётоқхона уч ойдан бери талаба қизларни қабул қилмоқда. Бундан ташқари, тадбиркор икки бинонинг электр, сув ва иссиқлик таъминоти ҳамда бошқа харажатларини ҳам ўз зиммасига олган.\n«Кўп ўқув муассасаларида ётоқхоналар йўқ, борларида эса жой етишмайди. Талабаларнинг аксари ижарага уй олишга мажбурлар, аммо бунга ҳамманинг ҳам қурби келавермайди. Энди улар қулай шароитда яшаб таълим олишлари мумкин», – деди Исенов.\nЁтоқхонада, асосан, оилавий шароити оғир бўлган, ота-онасиз қизлар яшайдилар. Икки қаватли бино иссиқ ва шинам бўлиб, хоналарга талабалар иккитадан жойлаштирилган, музлаткич ва кир ювиш машиналари ҳам бор.\nТаъкидлаш жоиз, булар Қозоғистонда муҳтож талабалар учун фаолият юритаётган илк бепул ётоқхоналардир. Бу ерда шунчаки бошпана берилмайди, балки маданий ва спорт тадбирлари ўтказилади, оилавий ҳаёт асослари ўргатилади. Масалан, йигитлар ётоқхонасида масжиднинг икки ходими дарс бериб келяпти.\nУшбу бўлимдаги бошқа мақолалар: « «Трамп президент экан, Фаластин-Исроил зиддиятини бартараф этиш мумкин эмас» Масжид муҳтожларга ёрдам беришнинг ажойиб йўлини топди »


Олимпиада олдидан менга ҳатто фамилиямни ўзгартиришни таклиф қилишган - Алина Хам\n19:16 30.07.2020 (Янгиланган 19:36 30.07.2020)\nЁшлигидан спорт билан чиниққани Алинага тақдирнинг барча қийинчиликларини енгиб ўтишга ёрдам берди: мураккаб йилларда йилларда турли соҳаларда ишлаб оиласини боқди.\nМосквадаги Ўйинларнинг бронза медали совриндори, СССРда аёллар хоккейининг асосчиларидан бири Алина Хам 40 йил ўтгач, 1980 йилнинг жазирама ёзини, шиддатли жангларни ва жаҳон байрами муҳитини эсга олди.\nБиринчилар ва жасурлар\nАлина болалигидан спорт билан шуғулланган - атлетика ва сузиш билан шунчаки завқ учун. Ҳаммаси илгари таниқли бўлган боксчи Мириман Ким уларнинг Андижондаги мактабига жисмоний тарбия ўқитувчиси сифатида ишга кирганида ўзгарди. У мактаб негизида гандбол бўйича жамоасини яратди, унга Алина ҳам қабул қилинди. Уч йилдан сўнг, мураббий ўзи учун ҳам, ўзининг қўл остидагилари учун ҳам мутлақо янги ўйинни – чим устида хоккейини очиб берди.\nИз личного архива Эркина Шагаева\nБиринчи ўзбекистонлик Олимпиада чемпиони: Эркин Шагаевнинг Москвадаги зафари\n"Меҳнат" ("Труд") эркаклар жамоаси аллақачон республикада ўйнаётган эди, аммо қизлар учун бу дебют бўлди, уларнинг мураббий учун эса бу мутлақо янги номаълум йўл эди. Ким ўз шаҳрида янги саҳифадан "Андижанка" жамоасини яратди.\n"Бизни ҳаммамизни, гандболчиларни хоккейни ўрганишга таклиф қилишди. Бизга чавганлар ва форма берилди, бир 22 кишилик биринчи таркибга айландик. Мураббий биз билан бирга ўрганди. Ахир Мирон Дмитриевичнинг ўзи ҳам чим устида хоккей ҳақида ҳеч нарса билмасди. У эркаклар жамоаси мураббийлари билан маслаҳатлашарди, аммо унинг ўзи ҳам ташкил топганига атиги бир неча йил бўлган эди. Бундан ташқари у Москвага ҳам малака оширгани борар эди: спорт қўмитаси унга қоидалар ва ҳакамлик тизимига оид ўқув қўлланмаларни берди, пойтахтлик мураббийлари эса ўз тажрибалари билан ўртоқлашди”, - дейди Алина Егоровна.\n1976 йилда айнан "Андижанка"дан СССРда аёллар чим устидаги хоккейи спорт тури сифатида вужудга келди. Вилоятда яна тўртта жамоа пайдо бўлди - уларга собиқ гандболчи қизлар ва кўпкураш спортчи-қизлари жалб қилинди. Кейинчалик бутун Иттифоқ бўйлаб аёллар клублари очилди.\nЯнги хоккейчи-қизлар ҳар куни мактаб дарсларидан кейин машғулотлар ўтказишган. Баъзан очиқ майдонда, баъзан қўл тўпи залида. Кейин жамоа сунъий қопламали стадионга таклиф қилинди. Қизлар Москва ва Ленинграддаги мусобақаларда қатнаша бошладилар.\nИз личного архива Валентины Заздравных\nВалентина Заздравных: ҳалокатли хато, Рашидов қабули ва оддий сотувчи бўлгани ҳақида\n"Биз учун бу мусобақалар мотивацияли машғулотларидек, маҳоратни ошириш усули каби бўлган", - деб эслайди Алина Хам. Дарвоқе, у жамоанинг бошланишиданоқ бутун йўлни босиб ўтган икки хоккейчилардан бири. Кўпчилиги бир-икки ойдан кейин чиқиб кетишарди. Бунинг сабаблари кўп бўлган: баъзи қизларни бу спорт тури уларни илҳомтирмаслигини тушунди, кимдир ўқиши, оиласи ёки менталитети туфайли.\n"Андижанка"нинг биринчи таркибига асосан татар, рус қизлари ва битта корейс қизи – мен, кирганмиз. Кейин Андижон туманидан битта қобилиятли ўзбек қизини - Мухаббат Ҳайдаровани топдилар. У рус тилида деярли гапирмасди, қатъий ахлоқли патриархал оилада тарбияланган. Мусобақаларда ҳар доим шими устидан юбка кийиб қатнашар эди. Бу қоидаларга зид эди, жамоа танбеҳлар оларди. Аммо кейинчалик бу қиз жамоага киришиб узоқ вақт ўйнади. Лекин жароҳати туфайли Олимпиадага чиқолмади”, - деб эслайди Алина Егоровна.\nМиллати, аниқроғи, фамилиясига келсак. Олимпиададан олдин Алина Хамдан фамилиясининг охирги ҳарфини ўзгартиришни илтимос қилишган.\n“Улар мени “Хам” кулгили эшитилади ва аҳмоқона изоҳларни қўзғатади деб ишонтиришган. Аммо менинг ғазабим келди: менинг фамилиям - бу менинг бир қисмим. Ғалати фамилиялар камми? Натижада спортчи Хам ғурур билан майдонга чиқарди ва ҳатто ғалати фамилияли машҳурлар рўйхатига кирди. Майли, мен ўз келиб чиқишим билан фахрланаман!” - дейди аёл.\nМосквадаги Ўйинларга мураббийлар штаби бутун Иттифоқдан 15 хоккейчини танлаб олди. Бошқа жамоалардан иккита-учтадан спортчи бўлган бўлса, "Андижанка"дан бирданига тўрттаси олинди: Алина Ҳам, Валентина Заздравных, Нелли Горбаткова ва Лейла Ахмерова.\nАфсуски, ўзбек жамоасининг мураббийи тўрт йиллик асосий мусобақада қатнашмади - унинг номзоди кўриб чиқилган, аммо охир-оқибат улар жамоани бошқа мутахассисга топширдилар. Кейинчалик жамоадагиларнинг аксарияти Ким СССР учун олтин медални қўлга кирита олиши мумкинлигини айтишган.\nДарё бўлиб оққан "Фанта", оталарча ғамхўрлик ва Япония совғалари\nОлимпиада қатнашчилари Москвага келиб, шаҳар атрофидаги кўп қаватли биноларга жойлашдилар. Ҳаммани жинсига қараб қатъий тақсимладилар: ҳатто спортчилар орасида эр-хотинлар бўлса ҳам, улар алоҳида биноларга жойлаштирилган ва бир-бирларини олдига боришларига рухсат берилмади. Алина Егоровнанинг эслашича, бинонинг ҳар бир кириш жойида бештадан милиционер навбатчилик қилган.\n"Биз, спортчиларни, КГБ зобитлари яширинча кузатиб турган. Ўйинлар бойкот қилингани сабабли, қаттиқ назорат бўлган: балким чет эллик меҳмонлар бирор нарса қилишар, балким аврашар? Хавфсизлик ходимлари ҳамма жойда биз билан бирга юришарди, биз машғулотларга борадиган автобусларда ҳамроҳ бўлишарди. КГБ йигитлари спорт кийимини кийиб, диққатни жалб қилмаслик учун, оммага қўшилиб кетарди. Менда парадда гуруҳдаги қизларимиз билан кетаётганимиз, ён томонларимизда эса қўриқчиларимиз тушган фотосурат ҳам бор. Кийимларимиз бир хил бўлган ва ташқаридан биз худди бир дўстона компаниядай кўринганмиз”, - дейди Олимпиада-80 совриндори табассум билан.\nСпортчилар тез фурсатда давлат хавфсизлик хизмати ходимлари билан умумий тил топдилар, ҳатто улар учун Олимпия шаҳарчасида импорт нарсаларни сотиб олишди, ахир у ерга спортчилар, меҳмонлар ва ходимлардан ташқари ҳеч ким кира олмасди.\n"Ахир, улар ҳам эсдаликка таъқиқланган нарсаларни хоҳлаганлар: йигитлар бизга пул беришарди, биз дўконга бориб, сотиб олиб келардик", - деб эслайди Алина Егоровна.\nОлимпия шаҳарчасида мўл-кўллик ҳукм сурган эди: "Фанта" ва "Кока-Кола" дарёдай оққан, импорт китоблар ва кийимлар - жуда арзон нархда. Ҳар бир спортчига маҳаллий ресторанларда овқатланиш учун 22 рублдан талон берилган.\n“Бу жуда катта пул эди, биз тошиб кетгунча ердик. Овқатлар ҳар хил эди, мен ҳатто ўзбекистонлик ошпазни ҳам учратдим. Яна мен ватанимдан маҳсус Москвага етказиб бериш учун ўстирилган катта гилос ва ўрикларни едим. Уйда мен бунчалик меваларни кўрмаганман. Қизларимиз билан, Тошкентга қайтгач, ўзимиз еб, қариндошларимизга ҳам баҳам кўришимиз учун, мазали пишлоқ ва колбасаларни сотиб олдик ва уларни ўз манзилларимизга юбордик”, - дея эслайди хоккейчи.\nҲиндистоннинг қуритилган суварак қўшилган экзотик таомларидан, бундай урф-одатларга одатланмаган совет қизлари даҳшатга тушишди.\nМаданий дастур ҳам, айниқса вилоятлардан келганларни, ҳайратда қолдирди.\n“Пахмутовани биринчи марта кўрганимни эслайман, унинг бўйи қанчалик кичкина эканлигига ҳайрон бўлдим! Бу телевизор экранидан унчалик сезилмасди. Баскетболчи Ульяна Семёнова менда аксинча таассурот қолдирди. Ўша пайтда у аллақачон Олимпия чемпиони ва икки карра жаҳон чемпиони эди, шунинг учун у машҳур одам мақомида эди. Унинг бўйи 208 см эди! Мен-ку кичкинагина, нозикина эди”, - давом этади Алина Егоровна.\nОчилиш маросимида хотин-қизлар хоккей жамоалари охирги бўлиб чиқишди. Ҳаммага оппоқ костюмлар берилди, мусобақаларда эса қизлар оқ-қизил форма ва гетрада қатнашдилар. Қаҳрамонимизда эса Япониядан ноёб совға эсдаликка қолди. Япониялик спортчиларнинг ўзлари Москвадаги ўйинларга бойкот эълон қилишди, аммо ишбилармонлар ўз маҳсулотларини сотиш ва реклама қилиш учун олиб келишди. Олимпиаданинг барча иштирокчиларига ёрқин кроссовкалар совға қилинди.\nХоккейчилар одатий оёқ кийимида ўйнашга қарор қилишди, лекин Алинага юмшоқ кроссовкалар жуда ёқиб қолди ва очилиш ўйинида у майдонга шу кроссовкаларда чиқди. У ўйнаб бўлгач, кийиниш хонасига япон компаниясининг вакили кирди, Хам исмли спортчини чақирди ва ... унга очиқчасига яна бир жуфт кроссовка солинган қутини топширди. Маълум бўлишича, бундай совға мусобақа бошида фақат шу кроссовкада ўйнайдиганларга берилган. Эртаси куни Алинанинг дўстларининг барчаси японияликларнинг янги кроссовкаларини кийиб чиқишди, аммо иккинчи жуфт оёқ кийим бу сафар берилмади.\nСССР терма жамоаси учун ушбу турнир биринчи катта мусобақа бўлган. Ҳамма ҳали тажриба камлигини биларди, лекин бойкот туфайли Москвага ушбу спортнинг кўплаб йирик жамоалари келмаганлиги сабабли ғалаба қозониш имкониятлари бор эди.\nСССР, Ҳиндистон, Голландия ва Германия терма жамоалари медаллар учун кураш олиб боришлари кутилган. Аммо ҳиндистонликлар ҳайратланарли даражада суст ўйнашди, немис ва голландиялик аёллар эса курашни тарк этишди. Аммо Зимбабве терма жамоаси ҳаммани ҳайратда қолдирди.\nОлимпиада “олтини” тақдирини охирида киритилган ва ўтказиб юборилган голлар ўртасидаги фарқ ҳал қилди. Чехия билан ўйин дуранг билан якунланди ва СССР терма жамоаси фақат бронза учун курашишига тўғри келди.\n"Биз жуда хафа бўлдик! Биз айниқса ўз уйимизда, мухлисларимиз кўзи олдида олтинни қўлга киритишни жуда хоҳлардик", - дейди Хам.\nАммо бу, айниқса “Андижанка”да Мириман Ким тайёрлаган тўрт нафар тарбияланувчиси учун катта муваффақият бўлди.\nЧим устида хоккей бўйича мусобақалардан кейин қизлар яна футбол ва баскетболга боришга муваффақ бўлишди. Атмосфера завқли ва унутилмас эди.\n"Лужники бўйлаб юрасан - трибуналар томошабинларга тўла, ҳамма қичқириб қарсак чалмоқда ва сенга ва бир-бирларига қўл силтамоқда. Ҳаётимда бошқа ҳеч қачон бундай ажойиб воқеа бўлмаган. Ўйинларга бойкоти уфайли Москвага келмаганлар жуда афсусда бўлган, мен эса ушбу тадбирнинг бир қисми бўлиш бахтига муяссар бўлдим", - дейди хоккейчи.\nУйда совриндорларни қаҳрамонлар сифатида кутиб олишди. Спортчиларни трап олдида республиканинг биринчи шахслари кутиб олишди, кейин уларга тантанали қабул уюштиришди. Спорт қўмитасининг ваъда қилинган мукофот пулидан ташқари, қизларга биттадан квартира ҳам тақдим этилди.\nОилавий бурч ва илдизларга қайтиш\nОта-онасининг илтимосига биноан, Алина Хам спортдаги карерасининг юқори босқичида тиббиёт факултетига ўқишга кирди. Улар оила ўз шифокорига эга бўлишини жуда хоҳлашган, уларга бу касб жуда ёққан. Яна бир мунча вақт спортчи хоккейни ўқиш билан тенг олиб бориб, ўйнашни давом эттирди, аммо Лос-Анжелесдаги ўйинлар бойкот қилинганидан сўнг, улар асосий касбга эга бўлиш вақти келди деб қарор қилишди.\nТиббиёт институтини тамомлагач, Алина Егоровна Андижон шаҳридаги болалар шифохонасида педиатр бўлиб ишлади, сўнг “Звезда” жамоасида иш бошлади - Ўзбекистонда эркак хоккейи айнан шу жамоадан бошланган. Бунинг учун Хам Ленинградда уч ойлик амалиётни якунлаб, спорт шифокори малакасини олди.\nОлимпиада-80 совриндорининг тинч ҳаётини фожиа ўзгартирди: отаси автоҳалокатга учради ва мия жароҳатини олди. Кейин мураккаб операция бўлди, ундан кейин Егор Хам яна 12 йил яшади ва шу вақт давомида қизи унга ғамхўрлик қилди.\nОтаси вафотидан кейин Алина Егоровна Тошкентга кўчиб ўтди, аммо у ерда ҳам иш топиш қийин эди. 2000-чи йилларда бир нечта касбларни ўзгартиришига тўғри келди – буюртмага торт пиширувчисидан риэлторгача.\n"Мен пул топишим учун кўп ишлашимга тшғри келди. Ўзимнинг фарзандларимни тарбияладим ва вақт ўтиши билан Тошкентга онам ва акамни кўчириб ўтдим. Акам 2009 йилда вафот этди ва унинг учта ўғлини ўз зиммамга олдим", - дейди Москва Олимпиадаси совриндори.\nАлина Хам ўзининг тарихий ватани - Кореяда ҳам бўлди. У ерда у маҳаллий автозаводда ишлади.\n"Мен Кореяга 2004 йилда - "Кориада" маҳаллий маданият фестивалига боргандим. Олимпия қўмитаси президенти МДҲ давлатларида ютуқларга эга корейс спортчиларни таклиф қилди. Биз Чеджудо оролида, денгиз бўйида ажойиб дам олдик. Дарвоқе, мен доим ҳайрон бўламан: ўзбеклар ҳамма жойда бор! 2012 йилда мен Ансанда "Самарқанд" кафесига дуч келдим. Эгалари - ўзбек эмигрантлари, барча миллий таомлар тайёрланади", - деб эслайди Хам.\n2014 йилда Алина Егоровна Тошкентга қайтиб келди - кекса онаси доимий парвариш ва даволанишга муҳтож эди. Қизи шифокорликка ўқигани бежиз бўлмади - энди у онасининг дори-дармонларни ўз вақтида қабул қилишига ва заифлашаётган соғлиғини қўлидан келганича қўллашга ҳаракат қилди. Алинанинг ўғли оиласи билан Кореяда ишлайди, катта акаси эса Екатеринбургга кўчиб ўтди. Ёшликдаги дўстлари ҳам Россияга чақиришмоқда, аммо Алина Егоровна деярли бутун умри ўтган мамлакатни тарк этишни истамаяпти.\nУ ҳалигача ўзини касбда намоён қилишни, Тошкентда ўзининг шахсий тиббий фирмасини очишни хоҳлаётганини айтди. Кучи, билими ва тажрибаси бор, аммо ҳозирча бўш вақт етмаяпти. Лекин, у тарбиялаб ўз ўрнини топган, муносиб фарзандлари ва жиянларидан ва невараларини тарбиялаганидан бахтиёр. Ёшлигидан спорт орқали чиниққани тақдирнинг қийинчиликларини енгишга ёрдам берди.\n17:31 23.10.2020 (Янгиланган 18:07 23.10.2020)\nЎзига боғлиқ бўлмаган ҳолатлар ҳам, шундай афсонавий ташаббусларни бераётган етакчиларга қарши ўйнамоқда.\nСветлана Тихановская томонидан Александр Лукашенкога икки ҳафта олдин тақдим этган "ультиматум" муддати якшанба куни тугайди.\nБеларусь ҳукумати унинг талабларини бажаришга тайёр эканлигидан дарак берувчи ҳеч қандай белгилар кузатилмаяпти, "Президент Света" ваъдасига биноан, душанба кунидан бошлаб Беларусда бутун мамлакат бўйлаб умумхалқ тартибсизликлар хаосига тушиб қолиши, йўллар тўсиш ва дўконларда сотувлар қулаши керак.\nУнинг аъзоларидан бири Павел Латушконинг айтишича, ультиматум муддати тугаши билан қўлнинг озгина ҳаракати билан "халқ" ультиматумига айланади, улар ўз фаоллигини оширадилар. Шунда ҳеч қандай мажбурият бермайдиган ва шарҳлаш учун кенг имкониятларни тақдим этадиган жуда қулай таъриф.\nЎн ярим йил давомида у - бу ҳодиса - кўплаб давлатларнинг ҳукуматларига ҳақиқий таҳдид ва бир вақтнинг ўзида мухолифат учун илҳом манбаи бўлди. Рангли инқилоблар ёқмайдиган ҳукмдор ва режимларни ўзгартириш учун мукаммал ва қудратли қурол деб қаралди. Бу ғоя баъзиларни руҳий тушкунликка туширса, бошқаларга яқинда ғалаба қозонишига ишончни кучайтирди.\nЛукашенко Путиндан қурол сўради\nГап одамлар намойишларда иштирокининг самарасизлигидан чарчаганлигида эмас, ва "Лукашенко, кет" деган шиор, "нотўғри" миллий етакчини ҳайдаб чиқариш учун сеҳрли кучга эга эмаслиги маълум бўлди.\nАйни вақтда 15 йил ичида учинчи сиёсий инқирозни бошдан кечираётган Қирғизистон бор, унга "рангли инқилоб" ёрлиғи қўлланилмоқда.\nҚаердадир бездиргандирман - Лукашенко ўз халқининг унга муносабати ҳақида\nБош кўтарган халқ демократия, европача келажак ва коррупцияга қарши кураш учун жонга теккан ҳукуматни қуталди, давлат тепасига ишонган инсонни қўйди, - янги раҳбар ҳатто ишининг биринчи йилларида ижобий натижалари ҳам бор.\n"Рангли инқилоб" атамаси - давлат тепасидаги баъзи зарарли кучлар олиб ташланса, одамлар бир-бирларига қардош, ажойиб, қуёшли, дўстона дунё - мамлакат гуллаб-яшнаб, атрофдагилар ҳамжиҳатликда яшайдиган боққа айланади, деган ошкор қилинмаган ўй-хаёлларга олиб боради.\n14:33 23.10.2020 (Янгиланган 21:14 23.10.2020)\nТОШКЕНТ, 23 окт – Sputnik. Сўнгги вақтларда Ўзбекистон ОАВларида шотут сиркасининг шифобахш хусусиятлари, ундан инфаркт, инсульт ва ҳатто коронавирусга чалинган беморлар шифо топаётгани ҳақида кўплаб маълумотлар пайдо бўлмоқда. Шунингдек, жуда кўп одамлар шотут сиркасини сотиб олиб истеъмол қилишаётгани ҳақида ҳам эшитмоқдамиз.\nУшбу мавзуда батафсил ва аниқ маълумот олиш учун Sputnik Ўзбекистон мухбири кимё фани мутахассиси — Ғаниев Шукуриддин Тўхтаевич билан мулоқотда бўлди.\n- Шукуриддин Тўхтаевич, табиий шотут сиркасининг фойдали хусусиятлари ҳақида қисқача тўхталиб ўтсангиз?\n- Абу Али Ибн Сино ёзиб қолдирган рисолаларга таянсак, шотут сиркасининг фойдали хусусиятлари ҳақида кўплаб фойдали маълумотлар келтирилади.\nБотирбеков беморларни даволаш, дори-дармон ва карантин ҳақида\nЯъни ушбу шарбат, бош мия ички босимининг нормал ҳолатда бўлишини таъминлайди, инфаркт ва инсульт хасталикларининг олдини олади, қон томирларининг қувватини оширади, инсон саломатлигини тиклашда муҳим ўрин тутади. Қонни суюлтириб, қон томирларидаги "тромб", "изгиб" ва тугунларни ечиб юборади. Майда томирларни кенгайтириб организмда қон айланишини яхшилайди.\nҚон томирларидаги холестирин ва қанд моддасини нормага яқин ҳолатга келтиради. Қон босимини "ишчи" ҳолатида ушлаб туради. Қондаги қанд моддасини 7-8 дан ошиб кетишига йўл қўймайди. Қолаверса, В1, В2, В6, С, РР витаминлари, кальций, магний, темир каби микроэлементларга эга бўлган бу сирканинг ошқозон ва ичакларга зиён етказмаслиги учун унга махсус ишлов берилган ва унинг хуштаъм бўлиши таъминланган.\n- Шотут сиркаси коронавирусни даволашда ёрдам берадими?\n- Шотут сиркаси коронавирусни енгишда врач тавсия этган дориларнинг ўрнини босмайди, аксинча, қон суюқ ҳолатга келтирилгандан кейин, врач тавсия этган дориларнинг яхши таъсир этишига хизмат қилади.\nНатижада сиз соғлигингизни тезроқ тиклаб оласиз. Иштаҳангиз очилиб, овқатларни яхши хазм қиласиз, уйқусизликдан қийналмайсиз, яхши ухлайсиз.\n- Сиз ушбу шарбатнинг фойдали хусусиятлари ҳақида қандай билиб олдингиз?\n- Шотут сиркасини пандемия вақтида эмас, илк маротаба 2006 йилда соғлигим ёмонлашгани боис аввал ўзим тайёрлаб ичиб кўрганман. Ўша йили кутилмаганда инсульт бўлиб қолдим, болаларим овқатлантириб, етаклаб юрди. Муолажалар даврида менга қон суюлтирувчи барча дориларнинг кучи етмаганлиги учун, ўзим мустақил равишда табиий доривор воситалар орқали тузалиш чорасини изладим. Абу Али Ибн Синонинг китобларида сирканинг инсон саломатлиги учун фойдали эканлиги ҳақида ўқидим ва уни ўзим мустақил тайёрлашга уриниб кўрдим.\nХуллас, икки маротаба инфаркт, бир маротаба инсультни бошдан кечиргач, махсус кўрсатмага амал қилган ҳолда ўзим тайёрлаган шотут сиркасини истеъмол қилиб, томирларимдаги қонни суюлтириб олдим ва тез фурсатда тузалдим. Қон босимим эса 110 / 70 бўлиб, нормал ҳолатга келди. Бўйин ва бош томирдаги тромблар тозаланиб, қулоқ шанғилаши, бош оғриғидан холос бўлдим. Ҳаводаги ўзгаришлар, "магнит бўронлар"и ҳам қон босимимга таъсир қилмайдиган бўлди. Бутун танадаги томирларим тозалангач, организмимдаги қанд моддаси ҳам нормал ҳолатга тушди.\nҚон босимимнинг ишчи ҳолати сакрамайдиган бўлди. Шифокорлар эса мендаги ижобий натижаларни кўриб хайрон қолишди. Шундан келиб чиқиб, мен ушбу табиий шотут сиркасини яқин қариндошларим, қуда-андаларга тавсия этдим. Бугунгача, турли касаллик билан оғриган беморлар ушбу шотут сиркасини истеъмол қилиб, шахсан унинг даволаш хосиятларига ихлос қилишмоқда. Бугунги кунда Афғонистон, Ҳиндистон, Россия давлатларидан шотут сиркасини сўраб келишяпти.\n- Шотут сиркасини истеъмол қилиш мумкин бўлмаган, тавсия этилмаган ҳолатлар ҳам борми?\n- Ёдда сақлаш зарурки, беморлар тезроқ тузалиш иштиёқида шошма-шошарлик қилишлари салбий оқибатларга олиб келиши мумкин. Масалан, шотут сиркасини оч қоринга ичиб овқатланмасдан юриш мумкин эмас. Шунингдек, ошқозони хаста кишиларнинг ичиши ёки илиқ ҳолда, қайнатиб ичиш мумкин эмас.\nCOVID-19ни уй шароитида даволаш бўйича қўлланма тасдиқланди\nИчиш тартибига риоя қилмасдан шотут сиркасини истеъмол қилган беморнинг қони ҳаддан ташқари суюлиб кетиши, бирон жароҳат олганда қонни тўхтата олмай қийналиб қолиши мумкин. Шундан келиб чиқиб кўп йиллик кузатувлар натижасида ушбу график тузилган. Бундан ташқари 1 ош қошиқдан кўп ичиш ошқозон ширасининг кўпайиб кетишига сабаб бўлиши мумкин. Шу боис бу бўйича махсус график ва фойдаланиш кўрсатмаларига риоя қилиш ниҳоятда шарт!\nЯна бир бор такрорлаб айтаман, шотут сиркаси врач сизга тавсия қилган дори-дармон вазифасини бажармайди. Аксинча, қонни суюлтириб тозалагандан сўнг дори таъсир қилмаёган бўлса, шотут сиркасидан кўрсатмага амал қилган ҳолда истеъмол қилса яхши фойда кўрсатади ва инсоннинг ўз соғлигини тезроқ тиклаб олишига ёрдам беради.\nСоғлиқни сақлаш вазирлиги нима дейди\nSputnik мухбири Ўзбекистон Соғлиқни сақлаш вазирлигига қўнғироқ қилиб, шотут сиркасининг кенг жамоатчилик орасида истеъмол қилинаётгани борасида изоҳ олди.\nЎзбек олимлари тизза бўғими остеоартрозини даволаш учун қурилма ихтиро қилишди\nВазирликнинг лицензиялаш бошқармаси мутахассиси Ботир Омоновнинг айтишича, вазирлик таркибида ҳозирча табиблар уюшмаси ташкил этилмаган, шу боис ишонч телефонлари ҳам ишга тушганича йўқ, аммо шотут сиркасининг фойдали жиҳатлари, уни истеъмол қилиш инсон саломатлиги учун муҳим аҳамиятга эгалиги ҳақида вазирлик хабардор.\n"Шотут қанча кўп истеъмол қилинса шунча яхши. Модомики, жамоатчилик ушбу шотут сиркасини истеъмол қилиб, саломатлигини тиклаб олаётган экан, буни Соғлиқни сақлаш вазирлигининг билиши ёки назоратга олишининг аҳамияти йўқ", - деди суҳбатдош.\nШунингдек, Соғлиқни сақлаш вазирлиги шотут сиркасининг кенг жамоатчилик томонидан истеъмол қилинаётганлигига ҳеч қандай монеълик қилмайди. Чунки шотутнинг зарарли томони йўқ, шотут сиркаси бозорларда ҳам сотиляпти, деб қўшимча қилади Омонов.\nSputnik таҳририяти шотут сиркаси ёрдамида даволанмоқчи бўлган ўқувчиларга - ҳар қандай воситадан шифокор маслаҳатидан сўнг фойдаланишни тавсия этади. Ўз-ўзини даволаш ҳар доим ҳам яхши натижага олиб келмаслиги мумкинлиги ҳақида яна бир бир эслатиб ўтади.


ЎзА - Ёшлар муаммолари ҳал этилди\n20.07.2018 20:41 Чоп этиш версияси\nМулоқотда Президентимизнинг жорий йил 27 июнда имзоланган “Yoshlar – kelajagimiz” Давлат дастури тўғрисида”ги фармони ёшларни янада фаол, ташаббускор, изланувчан ва эл-юрт равнақига камарбаста бўлишга руҳлантиргани таъкидланди.\nУчрашув очиқ ва самимий руҳда ўтди. Интилувчан, турли соҳаларда самарали фаолият кўрсатаётган бир гуруҳ ёшлар рағбатлантирилди.\nТамабаҳрин маҳалласида яшовчи Анваржон Маматов ўз уйида 0,8 сотихли майдонда интенсив балиқчилик билан шуғуллана бошлади. Дастлаб 2,5 минг балиқ парваришлаб, 60 миллион сўмдан зиёд даромад олди. Бизнесини кенгайтириши учун унга ер майдони ажратилган, бироқ қўшимча қурилиш ишларини олиб боришда муаммога дуч келган. Бу масала учрашувнинг ўзида ечим топди. Ёш тадбиркорга янги ғоя ва лойиҳаларини амалга ошириш учун Ўзбекистон ёшлар иттифоқи ҳузурида ташкил этилган “Yoshlar – kelajagimiz” жамғармаси маблағларидан йиллик 7 фоиз ставка билан 660 миллион сўм имтиёзли кредит ажратиладиган бўлди. Шунингдек, унинг тажрибасини оммалаштириш, бизнес бошлашда иккиланиб турган тенгқурларига намуна сифатида ўрнак қилиш фойдадан холи бўлмаслиги алоҳида таъкидланди.\nЯна бир ташаббускор ўспирин, тумандаги 10-умумтаълим мактабининг 10-синф ўқувчиси Диёржон Умрзоқовдир. Унга ўқишдан бўш вақтида ака-опалари билан ҳовлисида 500 бош товуқ, 150 бош бедана, 50 бош курка, 200 бош ўрдак парвариш учун 5 йил муддатга 50 сотих ер ижарага берилгани тўғрисидаги қарор тақдим этилди.\n– Менга билдирилган ишончдан беҳад хурсандман, – дейди ҳовлиси паррандачилик фабрикасини эслатувчи Д.Умрзоқов. – Юртимизнинг турли вилоятларида ёшлар ўз тадбиркорлигини йўлга қўяётганини кўриб илҳомланганимда яқинларим менга далда бўлишди ва 8-синфда ўқиб юрганимда паррандачилик билан шуғуллана бошладим. Икки йилда парранда сони 1000 га яқинлашиб қолди. Буни ривожлантиришим учун ер майдони зарур эди. Бугун бу истагим амалга ошди.\nБундан ташқари, учрашув давомида 30 нафар 30 ёшгача бўлган хотин-қизга замонавий тикув машинаси, парваришлашга иштиёқи бор ёшларга 100 бош қўй, 50 товуқ ва ўнлаб зотдор қуёнлар тарқатилди.\n– Тикувчилик билан қарийб 8 йилдан буён шуғулланаман, – дейди Сарой маҳалласида яшовчи Ш.Низомова. – Коллежни битиргач, иш тополмаганим учун бу касб билан жиддий шуғуллана бошладим. Тикув машинам анча эскириб қолган эди. Кейинги вақтларда буюртмалар сони ҳам кўпайди. Бизга берилаётган имтиёзлардан руҳланиб, Ёшлар иттифоқи туман кенгашига мурожаат қилдим ва улар тикув машиналари харид қилиш учун имтиёзли кредит олишда катта ёрдам беришди. Бунинг учун улардан жуда миннатдорман.\nВилоятдаги корхона ва ташкилотлар, бандлик, банк ва молия муассасалари раҳбарлари хатирчилик ёшларни қизиқтирган саволларга атрофлича жавоб қайтарди.\nТадбир доирасида ташкил этилган халқ амалий санъати усталари ва ҳунармандлар кўргазмаси ҳамда меҳнат ярмаркаси иштирокчиларда катта қизиқиш уйғотди.


Anvar 04.02.2018\tМаданият Comments Off on Гадойликдан олимликкача 24 Показы\nБуюк ҳинд уламоларидан Анваршоҳ Кашмирий ёшликларида ота-онадан етим қолиб, Деҳлидаги Шоҳ Жаҳон қурдирган масжидда гадойлик қилган эканлар. Бир куни у кишининг олдиларига бир одам келиб сўрабди:\n— Ўғлим, туришингдан жуда заковатли болага ўхшайсан. Илм ўқимадингми?\n— Илм ўқитгани менинг ота-онам йўқ.\n— Мен ҳамма харажатларингга кафил бўламан, илм ўқийсанми?\nЎша киши болакайни Маҳмуд Девбандий ҳузурига илм ўрганишга олиб борган экан…\nАнваршоҳ Кашмирий айтадилар: «Мен 137000 китоб ўқидим. Фаразан, агар Девбанд кутубхонасини кимдир ёқиб, кул қилиб юборса ҳам заррача парво қилмайман. Чунки у ердаги китобларнинг ҳаммасини ёдлаб олганман».\nАнваршоҳ Кашмирий Ҳажга борганларида бир кишида «Нурул изоҳ» китобига «Мароқул фалоҳ» ҳошиясини ёзган олимнинг ўз дастхати билан қолдирган нодир нусхани кўриб, эгасидан сўраган эканлар:\n— Шу китобни менга бир йилга берсангиз. Кейинги йил Ҳажгача мен бу китобни Девбандда бостириб сизга қайтараман.\n— Китобни беролмайман. Мусаннифнинг ўз дастхати билан қолган…\n— У ҳолда бир кечага бериб туринг.\nҲазрат бир кечага 500 саҳифалик ушбу китобни ўқиб, ёдлаб олган эканлар. Кейин уни Девбандда бостириб, кейинги йили Ҳажга олиб келиб солиштиришса, олдинги китобдаги хатоларни ҳам тузатилган ҳолда чоп қилинган экан…\nАнваршоҳ Кашмирий айтадилар: «Аллоҳ таоло менга шунча зеҳн ато этди-ю, лекин Қуръони каримни ёдлашни насиб этмади. Ҳар йили Рамазонда 30 кун эътикоф ўтириб, Қуръони каримни каримни хатм қиламан, деб ният қиламан. 30 кун ичида 30 саҳифа Қуръон ўқий оламан холос. Бир оятни ўқишим билан Аллоҳ таоло менинг кўз ўнгимда чеки йўқ денгиз пайдо қилади. У ердаги дурларни тераман деб, шу даражада киришиб кетаманки, натижада яна хатм қилолмай қоламан. Шунинг учун ҳам мен Каломуллоҳни ёдлай олмадим».\nАнваршоҳ Кашмирий «Саҳиҳи Бухорий»га «Файзул Борий» деган шарҳ ёзиб машҳур бўлиб кетган вақтларида дунёнинг энг машҳур уламолари (улар орасида Миср муфтийси Рашид Ризо ҳам бор эди) 300 нафар араб олимлари билан Деҳлидаги Шоҳ Жаҳон масжидига Анваршоҳ Кашмирийни зиёрат қилгани келган эканлар. 300 нафар олим билан сўрашиб чиққанларидан сўнг ҳазрат деворга суяниб, йиғлаган эканлар. Шунда Рашид Ризо йиғи сабабини сўраганда, у зот:\nАллоҳ у кишидан рози бўлсин!\nГадой олим\t2018-02-04\nTags Гадой олим\nПред. Покистондаги ҳарбий қисмда портлаш оқибатида 11 ҳарбий ҳалок бўлди\nСледующая Кичик сабоқнинг катта мукофоти


Гитлерни йўлдан оғдирган вазир - 11 Сентября 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2020 » Сентябрь » 11 » Гитлерни йўлдан оғдирган вазир\nГеббельс тажрибали вазир, сўзамол воиз ўлароқ, Гитлер буюклигининг асосчиларидан ҳамда нацизмнинг устунларидан эди.\nГеббельс «рамкага солиш» назариясини ихтиро қилди. Бу шунақанги назарияки, бунда халқ танлаяпман-ихтиёр қилаяпман деб ўйлайди. Аслида, эса танламайди, балки ҳукумат хоҳлаган нарсани танлайди. «Рамкага солиш» назариясини тушунтириш учун моҳир сиёсатчилар қуйидаги мисолни келтиришади:\n«Бир дўстингнинг зиёратига бординг. У сендан: «Чой ичасизми ёки қаҳвами?» деб сўради. У бу билан сенинг зеҳнингдан бошқа нарсаларни чиқариб ташлаб, сени фақат шу икки нарса ҳақида фикрлашга мажбур қилмоқда. Шу икки нарсадан бирини танлашга сени мажбурламоқда. Бу билан у сенинг фикрингни рамкага солаяпти.\nЯна бир мисол: Бир она боласидан сўраяпти: «Болам! Бугун соат еттида ухлайсанми ёки тўққиздами?» Табиийки, бола тўққизни танлайди. Бола онаси билан бўлган суҳбатда ғалаба қозондим деб ўйлайди. Аслида, эса онаси унинг тўққизда ухлашини истаяпти ва истагига етаяпти.\nБугун «рамкага солиш» назариясини катта давлатлар ишлатади. Америкадаги 11 сентябрь воқеаларидан сўнг президент Жорж Буш чиқиб оламга жар солди: «Бугун ё биз билан бўласиз ёки террор билан!» Шунгача террорнинг очиқ таърифи йўқ эди. «Рамкага солиш» назарияси сабабидан Америка қайси бир давлатга қарши курашса, ўша давлатлар террор давлатлари деб тушуниладиган бўлиб қолди. Бутун дунё шунга кўнишга мажбур. Ҳатто бетараф бўлиш ҳам мумкин эмас. Улар эътиқодида Америка билан бирга бўлмасанг, демак, унга қаршисан.\n1999 йил воқеаларидан сўнг бизда ҳам аҳоли диндан гапиришга қўрқиб қолгани ҳали ҳам ёдимизда.\nГеббельснинг машҳур гапларидан намуналар:\n1. Менга виждонсиз ахборот агентликларини бер, мен сенга эшак сингари халқни бераман.\n2. Бошқалар сени тасдиқлашлари учун ёлғон гапир.\n3. «Маданиятли», «зиёли» деган сўзларни эшитсам, қўлим тўппончамга бораверади.\n4. Ташвиқот назарияси асосан пунктлари оз бўлиб, кўпроқ такрорга таяниши лозим.\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 15 | Добавил: sherlarorg | Теги: #Yangiliklar, #newsuz, #ahborot, #Yangilik, #habarlar, #xabarlar, #новости, #uznews, #news | Рейтинг: 0.0/0


2019 йил 28 декабр куни Тошкент давлат аграр университетида қишлоқ хўжалигида ахборот-маслаҳат маркази (extension center) очилишига бағишланган тадбир бўлиб ўтди.\nРивожланган хорижий мамлакатлар ҳозирги пайтда ахборот-маслаҳат хизматининг ролини кўриб чиқишда америкача «extension» тушунчасидан фойдаланишади (инглиз тилидан extension – янгиликларни кенгайтириш, тарқатиш). Улар учун «extension» нинг мақсади қишлоқ хўжалиги ишлаб чиқаришини оширишга, қишлоқ хўжалигини ривожлантириш давлат сиёсатининг замонавий ва илмий асосланган ишлаб чиқариш технологияларидан фойдаланиш борасида қишлоқ ишлаб чиқарувчиларини рағбатлантириш йўли билан эришиладиган асосий вазифасига ёрдам беришдан иборат.\nАхборот маслаҳат марказалари Европа Иттифоқи учун ҳозирги кунда алоҳида аҳамият касб этмоқда. Чунки, аҳоли сонининг ўсиши, иқлим ўзгариши ва бошқа сабабларга кўра озиқ-овқат таъминотида айрим муаммолар юзага келмоқда. Бу муаммоларни бартараф этишда қишлоқ хўжалигида инновациялардан кенгроқ фойдаланиш бевосита ахборот маслаҳат марказаларининг ролини оширмоқда.\nАҚШда қишлоқ хўжалиги масалалари бўйича билимларни тарқатиш хизмати 1862 йилда шакллана бошлаган, айнан шу пайт қишлоқ хўжалиги таълими ва фанини ташкил этиш ва билимларни фермерлар ўртасида тарқатиш тўғрисида Қонун қабул қилинган. Ушбу Қонунга мувофиқ, мазкур функциялар штатларнинг қишлоқ хўжалиги коллежларига юклатилган. Федерал даражада билимларни тарқатиш хизмати 1914 йилда яратила бошланган, айнан шу пайт уни яратиш тўғрисидаги Смит-Левер қонуни қабул қилинган.\nҲозирги кунда билимларни тарқатиш хизмати “extension” (АҚШда ушбу атама, фермерлар олдида турган муайян ишлаб чиқариш муаммоларини ечишга қаратилган бўлиб, фермерларни мақсадли ўқитишнинг махсус турини билдиради) ташкилий жиҳатдан билимларни тарқатишнинг давлат кооператив хизмати АҚШнинг қишлоқ хўжалиги Вазирлиги таркибида бўлиб федерал даражада ва университетлар ҳамда округлар “extension” хизматларини ўз ичига олган штатлар бирлашган тизимларини ўзаро бирлаштиради.\nЖанубий Корея давлатининг қишлоқ хўжалиги билимларини тарқатиш (еxtension) тизими қишлоқ ҳудуларини ривожлантиришга ва аҳоли даромадларини оширишга хизмат қилмоқда.\nҚишлоқ хўжалигини ривожлантириш Администрацияси (RDA)нинг ҳудудий марказлари 9та вилоятни ўз ичига олади, уларда 42та тажриба станцияси, 156та туман агротехнология марказлари фаолият кўрсатади.\nБу ташкилотларнинг мақсади қишлоқ хўжалигини ривожлантириш учун илмий тадқиқотлар ўтказиш ва уларнинг натижалари бўйича агротехнологияларни таркатиш, яъни қишлоқ хўжалиги билимларини ишлаб чиқаришга жорий этиш.\nДанияда қишлоқ хўжалиги ахборот-маслаҳат хизматини шаклланиши ва ривожланиши 1870-1890 йилларга тўғри келади. У даниялик фермерлар Уюшмаси томонидан даниялик оилавий фермерлар Ассоциацияси билан биргаликда ташкил этилган қишлоқ хўжалигининг барча тармоқлари бўйича маслаҳат хизматларини кўрсатади ва бошқарилади. Хизмат 90 фоизга фермерлар томонидан, аъзолик бадаллари ва шахсий маслаҳат хизматларининг муайян турлари учун тўлов кўринишида ва 10 фоизга давлат томонидан молиялаштирилади.\nГолландия қишлоқ хўжалиги маслаҳати давлат тизими 1876 йилдан бошлаб давлат қишлоқ хўжалиги олий мактаби ва унинг тажриба станцияси негизида шакллана бошланган (Вагенинген ш.). Ушбу мактаб ўқитувчилари бир вақтнинг ўзида фермерларнинг маслаҳатчилари сифатида ҳам фаолият юритган. Кейинчалик маслаҳат фаолияти мустақил иш турига айланган ва хозирда давлат ташкилоти мавқеига эга. Голландия қишлоқ хўжалиги сиёсатининг муваффақияти кўп жиҳатлари билан таълим, тадқиқот ва жорий қилиш масалалари Голландия қишлоқ ва балиқ хўжалиги ҳамда атроф-муҳит вазирлиги ваколатида бўлганлиги билан боғлиқ. Вазирлик тузилмасида миллий маслаҳат марказлари (DLV) мавжуд бўлиб, улар бевосита фермерлар билан ишлайдиган таълим ходимларига ва жорий қилиш ташкилотлари маслаҳатчиларига (JКС) ахборот кўмагини берадилар. Бевосита фермерлар билан билимларни биринчи даражали жорий қилиш ташкилотлари ишлайдилар: қишлоқ хўжалигида жорий қилиш хизмати (Agricultural Extension Service, DLV), фермерлик ташкилотларининг ижтимоий-иқтисодий маслаҳат хизматлари ҳамда хизмат кўрсатувчи ва қайта ишловчи фирмалар маслаҳатчилари, айрим мутахассислар (ҳисобчилар, банк ишчилари, ветеринарлар ва б).\nГермания қишлоқ хўжалиги маслаҳат бериш хизмати тузилмаси давлат, ярим давлат (қишлоқ хўжалиги палаталари) хизматларини ва хусусий бюро ҳамда бирлашмаларни ўз ичига олади. Давлат хизмати 1950 йилда озиқ-овқат, қишлоқ хўжалиги ва ўрмон федерал вазирлиги таркибида ташкил топган. Бу махсус бошқарма бўлиб, қишлоқ хўжалигидаги маслаҳат хизматини кўрсатиш ва таълим масалалари бўйича умумий бошқарувни амалга оширади.\nТошкент давлат аграр университети ва унинг филиалларида ахборот-маслаҳат марказларини ташкил этиш натижасида илм, фан, таълим ва ишлаб чиқариш интеграцияси амалга оширилади.\nМарказ фаолиятининг асосий максади қишлоқ хўжалиги билимларини тарғиб қилиш ва жорий этишдир.\nМарказнинг асосий йўналишлари этиб:\nқишлоқ хўжалиги соҳасидаги инновацион ишланмалар ва илғор тажрибани ўргатиш мақсадида семинар, тренинг, дала кунлари ўтказиш;\nқишлоқ хўжалиги соҳасига ихтисослашган илмий-тадқиқот муассасалари билан ҳамкорликда ишлаб чиқаришга жорий қилиш учун тайёр илмий ишланмалар тўғрисида маълумотлар базасини яратиш.\nҚишлоқ хўжалигида ахборот-маслаҳат маркази (extension center) очилишига бағишланган тадбирда Қишлоқ хўжалиги вазирлиги, Қишлоқ хўжалиги ва озиқ-овқат таъминоти илмий-ишлаб чиқариш маркази, Корея Республикаси Қишлоқ хўжалигини ривожлантириш администрацияси KOPIA маркази вакиллари, Тошкент давлат аграр университети ҳамда фермерлар қатнашдилар.


16 Íîÿáðü 2019 17:15 194\nМарказий сайлов комиссиясининг Халқаро матбуот марказида сайлов комиссиялари вакиллари ҳамда аккредитациядан ўтган журналистлар учун тренинг бўлиб ўтди. Ушбу тадбир БМТнинг тараққиёт дастури доирасида ўтказилди. Тадбирда мазкур дастур вакили Юлия Шипилова, лойиҳа координатори Георгий Бараташвили иштирок этди.\nТренинг журналистлар ва муҳаррирларнинг маҳоратини ошириш, шунингдек профессионал этика стандартларини шакллантиришга қаратилгани билан аҳамиятга эга бўлди. Шундай имкониятни наманганлик журналистлар қўлдан бой бермади. Тадбирда 30 дан зиёд ОАВ вакиллари иштирок этиб, сайлов жараёнида ахборотларни таёрлаш, уни ёритиш, маълумот тақдим этиш бўйича керакли тавсия ва кўникмалар олдилар.\n“Ахборот олиш соғлом демократиянинг гаровидир”, дейди тадбир маърузачиси Юлия Шилипова. У хориж давлатларида сайловни ўтказиш ҳамда у билан боғлиқ бўлган ҳолатларга алоҳида тўхталиб тушунчалар берди. Мавзуга доир рақамлар, фактларни таққослади. Маърузаси давомида сайловолди жараёнидаги сиёсий партияларнинг ҳатти ҳаракатига тўхталиб ўтиб, ҳар бир берилаётган маълумот ва ахборотни тенглик асосида шаффофлик асосида тайёрлаш фикр билдирди.\nТадбир давомида ҳудудлардаги журналистлар томонидан берилган қизиқарли, муаммоли саволларга ҳам жавоб олинди.


Иш юритиш дуолар | Дуолар …. 2019-07-08\nИш юритиш дуолар. Нега дуолар қабул бўлмайди?\nИш юритиш дуолар Rating: 7,5/10 1336 reviews\nاللَّهُمَّ أَنْتَ رَبِّي لّا إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، وأَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ بِذَنْبِي فَاغْفِرلِي فَإِنَّهُ لَا يَغْفِرُ الذُّنُوبَ إِلَّا أَنْتَ 3. Қилган ва қилмаган нарсаларнинг шаръларидан сенга сиғинаман! Имом Тобароний ривоят қилган ҳадисда Пайғамбар алайҳиссалом : «Умматимдан уч нарса — хато, эсдан чиққан ишлар ва мажбур қилинганлик кўтарилди», деганлар. Эй Раббим, Сенинг номинг ила куфрдан, камбағалликдан ва қабр азобидан паноҳ тилайман. Исм-насаби: Абу Муҳаммад Халаф ибн Ҳишом ибн Саълаб ибн Халаф ибн Саълаб ибн Ҳошим ибн Саълаб ибн Довуд ибн Миқсам ибн Ғолиб ал-Асадий ал-Баззор. Хусусан¸ мамлакат иқтисодий блокига оид тизимларнинг бирламчи тили рус тили бўлиб қолмоқда¸ давлат раҳбари қабул қиладиган аксар қарор ва қонунлар бирламчи матнининг ҳам рус тилида ëзилиб¸ баъзан кунлаб кечикиш билан¸ ўзбекчага ўгирилаëтгани кузатилмоқда.\nХалқимиз ичида Аллоҳга муқарраб инсонлар кўп бўлган. Зарур ҳолатларда ўринли таклиф ёки эътироз билдирилиши мумкин. Аммо мутасадди раҳбарга нисбатан ҳурмат сақланиши, мурожаат одобига амал қилиниши зарур. Ўзига ҳеч нарса қолдирмай юзлаб туя-ю ва қўйларни бериб юборарди. Кадрлар хизматлари мутахассислари ёки корхонада кадрлар ҳисобини юритадиган мансабдор шахслар олдига шундай вазифа қўйилади: кадрлар бўйича ҳисобни шундай ташкил қилиш лозимки, тегишли органлар текшируви натижалари бўйича, шунингдек меҳнат низо ва мунозаралари ҳолатларида молиявий йўқотишларнинг олди олинсин. Хусусан, ҳукуматнинг 1999 йил 29 мартдаги 140-сонли «Ўзбекистон Республикаси давлат ҳокимияти ва бошқарув органларида иш юритиш ва ижро назоратини ташкил этиш бўйича норматив ҳужжатларни тасдиқлаш ҳақида»ги қарори шулар жумласидандир.\nДавлат тилида иш юритиш (академик лицейлар учун дарслик) тошкент\nКолипли хужжатлар сирасига, масалан, иш хаки ёки яшаш жойи хакидаги маълумотномалар, айрим далолатномалар, хизмат сафарлари гуфохномалар ва бошка куплаб хужжатларни киритиш мункин. Сиз менинг телба сўзларимдан аччиҚланманг. Бўш қол ,,, -димми —ган тақдирда хаёлимни сиздан уз ,,, -ишим мумкин эмас, -омай қоламан. Жавоб: Ўқилиши мумкин ва лозим бўлган дуолар жуда кўпдир. Зеро, хужжатларда тилнинг икки вазифаси - хабар бериш информатив ва буюриш волюнтатив вазифалари амалга ошади.\nБошқа бир ҳадисда: «Ким Бақара сураси охиридаги икки оятни бир кечада ўқиса, кифоя қилади», деганлар. Танбалликдан, қизғанчиликдан ҳасисликдан , тушгин қариликдан сенга сиғинаман! اللَّهُمَّ عَالِمَ الْغَيْبِ وَالشَّهَادَةِ فَاطِرَ السَّماوَاتِ وَالْأَرْضِ، رَبَّ كُلِّ شَيْءٍ وَمَلِيكَهُ، أَشْهَدُ أَنْ لَا إِلَهَ إِلَّا أَنْتَ، أَعُوذُ بِكَ مِنْ شَرِّ نَفْسِي، وَمِنْ شَرِّ الشَّيْطَانِ وَشِرْكِهِ، وَأَنْ أَقْتَرِفَ عَلَى نَفْسِي سُوءاً، أَوْ أَجُرَّهُ إِلَى مُسْلِمٍ 6. Мўмин банда ҳар қанча ҳаракат қилса ҳам, бандалик бурчини тўлиқ адо эта олмаслигини яхши билади. Исми ва нисбаси: Абу Аммора Ҳамза ибн Ҳабиб ибн Аммора ибн Исмоил аз-Зайёт ал-Куфий ат-Таймий. Аузу басмала ила бир марта ояти қурси ўқи! Бундан сўнгра қилинган дуо қабул бўлади. Телаграмма матнида бўҚин кўчирилишига йўл қўйилмайди, гаплар барча қаторларга хатбошисиз ёзилади.\nРасмий хатларда баён қилинган фикр мантиқий изчилликда ифодаланиши, етарли далиллар билан асосланиши ва хулосаланиши лозим. Ўқиш 10 кун давомида бегим кунлари ўтказилади. Бу нусха тузатилиб, кайта кучирилиши мумкин. Бу борада кўпгина тўсиқларни енгиб, қийинчиликларга бардош беради. Бироқ буни бажариш амримаҳолдек гўё. Маъноси: «Аллоҳнинг исми билан бошлайман, зеро, Унинг исми туфайли еру осмонда бирор нарса зарар бера олмайди. Бизнинг жамиятимизда турли эътиқодий мезонлар асосида яшаётган одамлар кўп: ибодатли-ибодатсиз, тақволи-тақвосиз, иймонли-иймонсиз.\nБу оламдан ўтмишларимизни ҳам мағфират айла, яшаётганларимизга хайрлар эҳсон эт! Сўнгги нафасимизда калимаи тавҳидни такрорлай олишимизни насиб айла! Ҳажарул асвадни ушлаганда ва тавофнинг бошланишида 69. Хусусан, мажхул нисбатдаги 3-шахс буйрук-истак майлидаги ёки утган ёки хозирги - келаси замондаги феъл шаклларининг кулланиш даражаси анчайин юкори : топширилсин, тасдиклансин, бажарилсин, бушатилсин, тайинлансин; эшитилди, карор килинди, куриб чикилди, курсатиб утилди каби. Шаръий истилоҳда, банданинг намоз ўқиш ёки дуо қилиш билан Аллоҳ наздида яхши саналган ишга йўллашини сўраши истихорадир. Абу Ҳурайрадан розияллоҳу анҳудан ривоят қилинади. Аммо, таъкидлаш лозимки, бунда меъёрга катьий ва изчил амал килмок лозим. Сендан билган ва билмаган барча хайрларни сўрайман.\nАйни чоқда, дуогўйнинг устидаги кийим-кечаги ҳам покиза бўлиши керак. Йўриқнома махфий булмаган иш юритишни олиб бориш тартибини белгилайди. Ижтимоий келиб чиқиши ва ижтимоий аҳволи бирикмаларининг маъносини изоҳланг. Шаънимни ҳар бир нарсада ислоҳ эт ва мени кўз юмиб очгунчалик муддат ҳам ўз ҳолимга ташлаб қўйма» Ҳоким ривояти. Кейин Расул Оллоёрович ҳузурига кириб, суриштириб билган гапларини айтди. Қудратинг билан Сендан қодирлик ва улуғ фазлингни сўрайман.\nاللّهُـمَّ عافِـنِي في بَدَنـِي ، اللّهُـمَّ عافِـنِي في سَمْـعِي ، اللّهُـمَّ عافِـنِي في بَصَـرِي ، لا إلهَ إلاّ أَنْـتَ. Маълумотсимон-ахборот хужжатлари анчайин катта гурухни ташкил килади. Лекин Аллоҳ таоло Ўз пайғамбарининг бу итоатсизлиги жазосига ўзининг кенг қишлоғига сиғмаган Юнусни балиқнинг тор қорнига ҳибс қилиб қўяди. Это поможет им отзыв, будучи портативным. Пекин хужжатнинг номи булганлиги учун сарлавхаларидаги каби ундан сунг нукта куйиш жоиз эмас.\nМеҳмонга борган пайтда қандай дуолар қилинади?\nБирор даврда шу мавзуда сўз очилса, куч-қуввати, ёшлигини ёки кексайганида ибодатга ўтишини ичидан айтиб ўтиради. Имом Нававийнинг ал-Азкор китоблари асосида тайёрланди. Зеро, Сен қодирсан, мен ожизман. Зиддимизга тузган тадбирларини ўз фалокатига сабаб қил. Қайси бир муслим у билан касаллиги вақтида қирқ кун Парвардигорига дуо қилса, унга шаҳидлик ажри берилади.


Ҳадис илми мактабида бепул масофавий тайёрлов курси ташкил этилмоқда\n17:36 / 31.05.2020 479 pdf Ўқиш режими + -\nЎзбекистон мусулмонлари идораси тасарруфидаги таълим муассасаси тайёрлов курсига абитуриентларни таклиф этмоқда. Бу ҳақда Ўзбекистон мусулмонлари идораси матбуот хизмати хабар берди.\nТайёрлов курси учун абитуриентлардан ҳужжатлар 2020 йилнинг 2 июнига қадар hadisilmimaktabi@mail.ru электрон почта ёки телеграмдаги @HIM_tayyorlovkursiBot манзили орқали қабул қилинади.\nНамозга хушёр бўлинг!\n19:18 / 31.05.2020 2152\nЭнди мени У Зотнинг ихтиёрига топширинг\n08:04 / 01.06.2020 1349\n573 19:30 / 24.07.2020\n5543 11:55 / 26.07.2018\nСаудия Арабистони олимлари ғайриоддий қуёш панелларини яратмоқдалар\nҚирол Абдуллоҳ номли KAUST илмийтехнологик университети ходимлари шар шаклида янги турдаги қуёш массивини яратди. Бу ҳақда islam.ru хабар берди.Янги дизайн космик давоми...\n578 14:45 / 26 февраль\n72657 11:56 / 10.10.2018


Land Rover тиркамаси орқасидаги машиналар ва объектларни кўриш технологиясини яратди\n19:40 / 04.09.2015\nЙўлда ҳаракатланаётган ҳайдовчилар ҳақида ғамхўрлик қилиш тенденцияси ва йўлда умумий хавфсизликни янги технологиялар ёрдамида ошириш даражаси ўсмоқда: борган сари кўпроқ автомобиль ишлаб чиқарувчи компаниялар тўлдирилган реалликни ўз моделларида қўлламоқдалар. Ўтган йилнинг апрелида Land Rover Transparent Bonnet “шаффоф” капотини намойиш қилган бўлса, унинг ортидан Samsung ҳайдовчиларга олдинда ҳаракатланаётган юк машинаси олдида нима рўй бераётганини кўриш имконини берадиган технологияни тақдим қилди. Айни пайтда Land Rover ўз автомобилларига уланган тиркамаларни “шаффоф” қилишга қарор қилди ва Transparent Trailer деб номланган янги технологияни яратди. Бу технология том маънода трейлерлар (тиркама) орқали унинг ортидаги машина ва объектларни кўриш имконини беради.\nБунинг учун махсус тугмани босиш етарли ва тиркама “шаффоф” кўринишга келади.\nТехнология қуйидагича ишлайди: тиркаманинг орқа қисмидаги айланма обзор камералари ва симсиз рақамли видеокамера автомобиль ва тиркама атрофида содир бўлаётган барча жараёнларни суратга олади ва тасвирни реал вақт тартибида машина салонидаги орқани кўриш ойнасига ёки мультимедиа тизими экранига узатади. Бу кўринмас ҳудудлар эҳтимолини деярли истесно қилади ва ҳайдовчига трассадаги ўрнини ўзгартиришини бир неча марта осонлаштиради. Бундан ташқари, автопоезд орқага ҳаракатланаётганда шу тасвирга динамик разметка линиялари туширилади ва бу ҳайдовчига тиркама билан орқага юришда аниқ ва равшан ҳаракатланиш имконини беради.\nБундан ташқари, Land Rover компанияси Cargo Sense технологиясини синовдан ўтказмоқда. Бу технология тиркама ичида нима рўй бераётганини кузатиш иконини беради. Тизим ҳайдовчининг смартфони билан биргаликда ишлайди ва тиркама ичида юкнинг ҳаракатланиши ва сақланувчанлигини кузатиш имконини беради. Бу айниқса ҳайвонларни ташишда жуда ҳам муҳим ҳисобланади.


18 Май 2022 11:34\nNUR-SULTAN. Kazinform – Ўқитувчилар фаолиятини баҳолашда ўзлаштириши паст ўқувчилар билан ишлашга эмас, балки анъанавий тарзда муваффақиятли ўқувчиларнинг натижаларига кўпроқ эътибор қаратилади. Бу ҳақда Қозоғистон Таълим ва фан вазири Асхат Аймағамбетов Facebook саҳифасида ёзди, деб ёзади Kazinform.\n«Таълимнинг энг муҳим жиҳатларидан бири бу инклюзивликдир. Турли гуруҳлардаги талабалар, шу жумладан ногирон болалар, қийин аҳволда бўлган оилалар фарзандлари ва ҳ.к. қўллаб-қувватлаш фаолиятимизнинг устувор йўналиши ҳисобланади.\nБиз алоҳида таълимга муҳтож болаларни инклюзивлик билан қамраб олиш бўйича кенг қамровли иш олиб бормоқдамиз», - деди вазир.\nУнинг сўзларига кўра, кўплаб тадқиқотлар нафақат иқтидорли ўқувчиларни, балки ижтимоий ҳимояга муҳтож тоифадаги болаларни ҳам қўллаб-қувватлаш муҳимлигини кўрсатмоқда. Айтиш жоизки, мамлакатимизда иқтидорли болаларни қўллаб-қувватлаш борасида кенг кўламли ишлар амалга оширилмоқда.\nОлий таълим муассасаларига саралаш тизими, университет грантларини тақсимлаш, иқтидорли болалар учун махсус мактаблар, турли танловлар, кўрик-танловлар ва бошқалар. Ўқитувчиларни баҳолашда эътибор ўзлаштириш ўкрсаткичи паст ўқувчилар билан ишлашга эмас, балки анъанавий тарзда муваффақиятли ўқувчиларнинг натижаларига қаратилади.\nБироқ, ота-оналар иқтидорли болалар мактабларига кириш учун репетиторларга мурожаат қилишлари сир эмас. Одатда кам таъминланган оилалар учун имкониятлар бир хил эмас. Бу меритократиянинг «қоронғи» томони.\n«Назарий жиҳатдан ўқитувчиларни баҳолаш барчага тенг ва адолатли бўлишини таъминлаш керак, бироқ биз баҳолаш тизимини ҳали ҳам такомиллаштириш зарурлигини кўряпмиз. Шунингдек, меритократия ва инклюзия ўртасидаги мувозанатни сақлаш муҳим», - деди Асхат Аймағамбетов.


Хушхабар РИШТОН – СЎХ ЙЎЛИ: ДЎСТЛИК, МЕҲР-ОҚИБАТ ЙЎЛИ БЎЛИБ ҚОЛАЖАК! – Фарғона ҳақиқати\nАсрлар мобайнида аҳил-иноқликда, ҳамжиҳат ва ҳамфикр бўлиб яшаб келаётган халқларимизнинг қадрият ва анъаналари, яшаш ва турмуш тарзи ўзаро муштаракдир. Шу боис азалдан ота-боболаримиз ўзбек ва қирғиз халқини бир дарахтнинг икки япроғи сифатида эътироф этиши бежиз эмас.\nШу йилнинг 1 апрель куни Риштон туманидан қўшни Қирғизистон орқали вилоятимизнинг анк-лав ҳудуди – Сўх туманига борувчи йўлнинг қайта очилиши маросими бўлиб ўтди.\n“Риштон” божхона чегара пос-тининг яна ишга тушиши катта шодиёна сифатида нишонланиб, чегара мажмуасида Қирғизистондан ташриф буюрган меҳмонлар кенг жамоатчилик ҳамда ёшлар вакиллари иштирокида карнай-сурнай садолари остида кутиб олинди.\nТадбирда сўз олган Фарғона вилояти ҳокими Хайрулло Бозоров ҳамда Боткен вилояти губернатори Омурбек Сувоналиев ва бошқалар мамлакатларимиз ўртасидаги самимий дўстлик, қардошлик муносабатларининг бугунги янги босқичида барча соҳаларда ҳамкорлик алоқалар кенгайиб бораётганини мамнуният билан таъкидлаб ўтдилар.\n– Бугун икки қардош халқ учун катта шодиёна, – деди вилоят раҳбари. – Қарийб ўн йилдан буён берк бўлган чегара постларимизнинг очилиши ҳақиқатан ҳам муҳим воқеадир. Бу борада чегараолди ҳудудлар ўртасидаги муносабатлар яхшиланиб бораётгани янада қувонарли. Халқларимизнинг дўстлиги абадий бўлсин!\nРиштон туманида истиқомат қилувчи Турсунхўжа Абдураҳмонов азалдан ота-боболаримизнинг бозори ва мозори бир эканлигини таъкидлаб, илдизлари мустаҳкам ўзаро оға-инилик, биродарлик ришталари боқий эканлигини эътироф этди.\nБайрам тадбирлари Сўх туманининг Тул қишлоғида жойлашган “Сўх” чегара божхона масканида ҳам давом этиб, тантана қатнашчилари ушбу хушхабар билан бир-бирларини самимий муборакбод этишди. Фарғона вилояти ҳокими ҳамда Боткен вилояти губернатори тадбир иштирокчиларига энг эзгу тилакларини билдирди.\nМиллий анъаналарга кўра, икки халқ вакиллари бир-бирларига гулдасталар совға қилиб, зарбоф тўн кийдирдилар.\n— Бу йўлнинг очилиши савдо-иқтисодий муносабатларимиз, тадбиркорлик ривожида ҳам муҳим аҳамиятга эга, — дейди Боткен вилоятининг Қадамжой туманида яшовчи тадбиркор Ражабали Худойбердиев. – Ишонамизки, эндиликда ўзаро маҳсулот айирбошлаш, ҳамкорликда тадбиркорлик лойиҳаларини амалга ошириш имконияти янада кенгаяди.\nҚарийб ўн йиллик орзулар рўёбга чиқиб, икки мамлакат ўртасидаги чегара масканларининг очилгани чинакам маънода кутилган воқеа бўлди.\nҲеч шубҳасиз, бу йўл – дўстлик, қардошлик, меҳр-оқибат йўли бўлиб қолажак!\nФарғона – Риштон – Сўх – Фарғона.


Диёр Имомхўжаев: Абрамовга на шахс на инсон сифатида ишонмайман. У тайёр етишиб турган "лола"ларга гулни узадиган боғбон бўлиб келди » Ўзбекистон янгиликлари – Zamin.uz\n, 24 2021, 13:27\n22 июн, 12:23 2 098 Спорт\nУнинг "Нефтчи"да қандай ишлагани яхши эслайман. Фарғоналик мухлислар ҳам эсласа керак. "Локомотив"да ишлагани ҳам ёдимда. Клуб миқёсида нима оламшумул иш қилди? Балки ўша вақтда "Бунёдкор"га бошқа мутахассис келганда, ундан ҳам яхшироқ ишлаши мумкин эди. "Андижон"га бориб ишласинда, 4-5 ўринни эгалласин ёки "Бухоро"ни Суперлигага олиб чиқсин. Шунда тубдан олиб чиқди дейиш мумкин.\nДиёр Имомхўжаев: Бу клубнинг нопрофессионал ҳаракати кўплаб режаларни ўзгартириб юборди 15 апр, 18:18\nДиёр Имомхўжаев: "Пахтакор" ва АГМК "PES-2022" симуляторига киритилиши мумкин 02 мар, 21:30\nДиёр Имомхўжаев "Пахтакор"ни тарк этган Шота Арвеладзе ҳақида фикр билдирди 22 дек, 18:30\nДиёр Имомхўжаев ПФЛни тарк этдими? 31 авг, 23:39\nДиёр Имомхўжаев ПФЛ директори бўлиши кутилмоқда 22 мая, 18:18\nДиёр Имомхўжаев: Эктор Купернинг маоши ва шартномаси, Суперлига тақвими ўзгармаслиги ҳақида (видео) 05 авг, 16:45\nNokia учталик камера ва 5G алоқа тармоғини қўллаб-қувватловчи G50 смартфонини тақдим этди 24 сен, 11:55 8\nЭльбрус фожиаси: альпинистлар ҳалок бўлди 24 сен, 11:28 44\n«Толибон» Ашраф Ғанидан олиб чиқиб кетган пулларини қайтаришни талаб қилмоқда 24 сен, 11:05 166\nОзодбек Назарбеков Даврон Кабуловга мукофотни топширди 24 сен, 10:42 270\nРоналду қимматбаҳо Bentley сотиб олди ва ўзига қўриқчи ёллади 24 сен, 10:39 244\nШомуродовга огоҳлик қўнғироғи... 24 сен, 10:36 672\n"Рома" "Удинезе" устидан зафар қучди, Шомуродов 86-дақиқада майдонга тушди (видео) 24 сен, 10:26 219\nЛивия: Халифа Ҳафтар энди президент бўлмоқчи 24 сен, 09:50 246\nФарғонада ички ишлар органлари ходимлари бугундан электрошокердан фойдаланишни бошлайди 24 сен, 09:22 263\nСилжийдиган экранга эга дунёдаги биринчи лазерли телевизор тақдим этилди 24 сен, 08:53 336\nТермизда рашк сабаб хотинига пичоқ урган эр уни ўлдириб қўйди 24 сен, 08:30 444\n"Андижон" устози Ван Дейк жамоасини ютган ёхуд Кумиковнинг фаолиятидаги учта энг муҳим ўйин 24 сен, 08:00 274


Орзуга етишмоқчи бўлсангиз, вақтни тўғри тақсимлашни ўрганинг - XABARDOR.UZ\nКўпинча биз шу қадар банд бўламизки, атрофимизда содир бўлаётган воқеаларни сезмай ҳам қоламиз. Кераксиз машғулотларга вақтни сарфлашимиз эса, ундан-да ёмон. "Лайфхакер" вақтни тўғри тақсимлашнинг бир неча самарали усули билан бўлишди.\nВақтга тўғри ёндашиш жуда муҳим, чунки уни нималарга сарфлашимиз кўп нарсаларни белгилаб беради:\n⦁ биз киммиз;\n⦁ ким бўламиз;\n⦁ ҳаётда нимага эришамиз;\n⦁ бошқалар билан муносабатларимиз қандай;\n⦁ ҳамма нарсадан кўпроқ нимани қадрлаймиз.\nПсихология ва самарадорликка оид мақолалари билан танилган америкалик блогер Бенжамин Ҳарди ҳар бир кунни тўғри яшаб ўтишга имкон берувчи тамойиллар рўйхатини тузиб чиқди.\nБиринчи қадам - бу англаб етиш. Ўзингизга "Ҳозир нима қиляпман?", дея савол беринг ва айни шу лаҳзалардан борича баҳра олинг. Дўстларингиз билан учрашган бўлсангиз, бошқа ҳеч нарсага чалғиманг - улар билан мулоқот қилиб, завқ олинг. Агар идиш юваётган бўлсангиз, диққатингизни фақат шунга қаратинг ва бошқа нарсалар ҳақида ўйламанг.\nҚилаётган ишингизни англаб етиш билангина иш битмайди, албатта. Кераксиз машғулотга тўлиқ берилиш ҳам доимий чалғиш каби вақтнинг зое кетишига олиб келади.\nЯхши ва энг яхшиси орасидан танлай билинг\nҲар қандай вазиятда ўзингизга савол беринг: "Вақтимни бундан-да яхши ўтказа оламанми?" Қилаётган ишингизга 100 фоиз ишончингиз комил бўлмаса, тўхтанг. Бунинг ўрнига бирор фойдали иш билан шуғулланишингиз мумкин. Масалан, болалар билан бирга фильм томоша қилиш - яхши, лекин улар билан фаоллаштирувчи ўйинлар ўйнаш - янада яхши.\nСиз ҳозирнинг ўзидаёқ кўплаб фойдали ишлар қилишингиз мумкин: спорт залига бориш, китоб ўқиш, дўстларингиз билан мулоқот қилиш, оила даврасида вақт ўтказиш, лекин буларнинг орасидан қайси бири энг яхши эканини ҳар ким ўзи белгилайди.\nДоим тўғри йўл тутинг\nҲар бир вазиятни ҳал қилишнинг камида икки йўли бўлади. Сиз одатда қандай йўл тутасиз? Эрталаб соат қўнғироғи чалинганда дарҳол ўрнингиздан турасизми ёки тугмасини босиб, ухлашда давом этаверасизми? Ҳамкорингизни мақтайсизми ёки фақат танқид қиласизми? Суҳбатдошингизни эшитасизми ёки асосан ўзингиз гапирасизми?\nҲар бир вазият - чорраҳа. Биз доимо қандай йўл тутишни танлашимизга тўғри келади, бунда тўғри йўлни танлаш эса янада қийин. Шундай бўлса-да, сизда тўғри йўлдан юриш имкони бор. Вақт ўтгани сайин яшаб ўтган кунингиз ва ўз меҳнатингиз самарасига қараб, завқ ола бошлайсиз.\nЎзингиз истагандек бўлишга ҳаракат қилинг\nЭртага қандай бўлмоқчисиз? 5, 10, 20 йилдан кейинчи? 80 ёшга тўлгандачи? Ўзингизни келажакда қандай кўришингиз борасида бир қарорга келсангиз, айнан ўша йўналишда ҳаракат қилишни бошланг. Акс ҳолда, ўзингиз истагандек инсон бўла олмайсиз.\nШуниси қизиқки, инсониятнинг атиги 2 фоизи умрининг охирида ким бўлишини ёдда тутиб, ўз ҳаётини тўлиқ тасаввур қила олар экан. Масалан, Илон Маскнинг сўзларини ёдга олайлик: "Мен Марсда ҳаётдан кўз юмишни истардим. Фақат қўниш чоғида эмас". Мана шу сўзлар унинг хатти-ҳаракатларини белгилаб беради. Сизнинг қарашларингиз ва қадриятларингиз умуман бошқача бўлиши мумкин. Бироқ сиз уларга мувофиқ ҳаракат қиласизми?\nВақтга муносабатни ўзгартириш учун доимий тажриба керак, албатта. Қуйида вақтни тақсимлашга ёрдам берувчи бир неча оддий ва самарали усуллар билан таништирамиз.\n⦁ Ҳозирда нима билан бандлигингизни ёддан чиқарманг. Айни вақтдан узилиб қолаётганингизни сезсангиз, ўзингизни тўхтатинг. Дўстларингиз ёки оила даврасида вақт ўтказишга қарор қилган бўлсангиз, телефонингизни машинада ёки сизни чалғитмайдиган бошқа жойда қолдиринг.\n⦁ Асосий қадриятлар ва мақсадларингизни ёзиб боринг. Умрингизнинг охирида ўзингизни қандай кўришни истар эдингиз? Нималарга эришишни хоҳлардингиз? Ўзингиз ҳақингиздаги тасаввурлар сизнинг "яхши" ва "энг яхши"ларингизни аниқлаб беради. Нимани хоҳлашингизни англаб етсангиз, кераксиз нарсаларни яхшироқ илғай бошлайсиз.\n⦁ Ҳаётингизни "энг яхшиси"га бағишлашга ҳалақит берувчи нарсалардан халос бўлишга ҳаракат қилинг ёки бу машғулотга қанча вақт кетаётганини қатъий назорат остига олинг.\n⦁ Бирор бир шеър, ҳикматли сўз ёки қўшиқ - умуман, сизга диққатни жамлаш ва теран фикрлашга ёрдам берувчи сўзларни ёд олинг. Сизни шубҳа-гумонлар ва салбий фикрлар қийнаган вақтда ёки шунчаки хаёлга берилганингизни сезсангиз, ўзингизга ўзингиз бу сўзларни такрорланг. Кейин олдингизга қўйган мақсадларингизни эсланг. Вақт ўтган сари бу сизга муайян фикрлаши тизимини яратишга ёрдам беради ва шунда сиз айнан ўзингиз истаган нарса ҳақида ўйлашни одат қиласиз.


Миср “араб НАТОси”га қўшилишни истамади | Azon.uz - Ахборот-таҳлилий портал\n09:04 12.04.2019 906\nМиср “араб НАТОси” деб аталаётган янги ҳарбий коалиция – Яқин Шарқ стратегик альянсига қўшилишни истамади, дея хабар бермоқда Reuters.\nМиср ушбу иттифоқ Эрон билан тарангликнинг кучайишига олиб келиши мумкинлигидан хавотирда. Миср томони альянсга қўшилмаслик ҳақидаги қарорини Вашингтонга билдирди.\nМаълумки, Яқин Шарқ стратегик альянсини тузиш ҳақидаги таклиф АҚШдан чиқди. Бундан мақсад минтақада Эроннинг таъсирини камайтиришдир. АҚШ президенти Дональд Трампнинг фикрича, янги ҳарбий иттифоққа Саудия Арабистони, БАА, Покистон, Миср, Иордания ва Малийзия қўшилиши мумкин.\nМиср АҚШ НАТО


27 ноябр 2021, Тошкент вақти: 14:07\nТошкент шаҳар собиқ ҳокими Козим Тўлагановнинг 90-йиллардаги сурати.\nЎзбекистон президентлигига сайланган Шавкат Мирзиёев Тошкент шаҳар собиқ ҳокими Козим Тўлагановни Давлат архитектура ва қурилиш қўмитасининг Лойиҳалаштириш ва қурилиш-монтаж ишлари сифатига риоя этилиши устидан Давлат назорати бош бошқармаси бошлиғи этиб тайинлади.\nКозим Тўлаганов 2006 йилда Тошкент шаҳар суди томонидан иқтисодий жиноятларда айбланиб, 20 йил шартли қамоқ жазосига ҳукм қилинган эди.\nОзодлик суҳбатлашган бир неча манбага кўра, янги сайланган президент Тўлагановнинг қурилиш соҳасидаги улкан тажрибасини инобатга олиб¸ ҳукумат таркибига қайтарган.\nОзодлик манбаларига кўра, Шавкат Мирзиёев сайловолди кампанияси доирасида 24 ноябрь куни Тошкент шаҳри фаоллари билан учрашуви ортидан Козим Тўлагановни Давлат архитектура ва қурилиш қўмитасидаги олти бошқармадан бирининг бошлиғи этиб тайинлаган.\nБу тайинлов ортидан 4 декабрь куни Ўзбекистон президентлигига сайланган Бош вазир Шавкат Мирзиëев Тошкент собиқ ҳокимига пойтахтни ривожлантириш дастури устидан назорат этиш вазифасини юклаган.\nУшбу дастур доирасида 2017-2022 йилларда Тошкентнинг Сергели даҳасида замонавий талабларга жавоб берувчи 500 кўпхонали уйлар қуриш режаланган.\nБундан ташқари, дастурда пойтахтда истироҳат боғлари, яшил ҳудудлар барпо қилиш, метро йўналишлари бўйича қурилишларни тезлаштириш кўзда тутилган.\nОзодлик мухбири изоҳ олиш мақсадида қўмитанинг лойиҳалаштириш ва қурилиш-монтаж ишлари сифатига риоя этилиши устидан давлат назорати бош бошқармаси бошлиғи лавозимида иш бошлаган Козим Тўлаганов идорасига боғланди.\nТўлагановнинг ўтган ҳафтадан иш бошлаганини тасдиқлаган котибаси унинг "муҳим учрашувда" бўлгани сабабли, Озодлик билан суҳбатлаша олмаслигини билдирди.\nЎзбекистон президенти матбуот хизматининг собиқ мулозими Шароф Убайдуллаевнинг айтишича, Козим Тўлагановнинг хизмат пиллапояларидан кўтарилиши унинг 80-йиллар бошида Ўзбекистон Коммунистик партиясининг биринчи котиби Шароф Рашидов назарига тушишидан сўнг бошланган:\n- Козим Носирович 82-йилда Шайхонтоҳур туманида ( у пайт Октябрь райони дейиларди) Айний номидаги 84-мактабни қурдилар. Шу мактабнинг очилишига Шароф Рашидович ташриф буюрдилар. Мактабни тўла айланиб чиққан Шароф Рашидович, мактаб қурилишидан жудаям миннатдор бўлдилар. Жудаям хурсанд бўлдилар. Қурилиш раҳбарларини сўраб қолдилар. Шунда жудаям бир гавдалик Козим Носирович жудаям ажойиб, содда одам... Шароф Рашидов билан келиб кўришди. Шароф Рашидов у кишини бир қучоқлаб, хурсандчиликдан яна нималардир дедилар-да, эртасига Козим Носирович жудаям катта вазифада иш бошлади. Тошкент шаҳар партия комитетининг қурилиш ва саноат бўлимига мудирлик қила бошлади, - дейди Шароф Убайдуллаев.\nКозим Тўлаганов 1994 йилдан 2001 йилга қадар Тошкент шаҳар ҳокими¸ 2004 йилнинг 29 январига қадар Ўзбекистон Бош вазирининг биринчи ўринбосари¸ 2004 йилдан 2005 йил 7 ноябрига қадар Тошкент вилоят ҳокими бўлиб ишлади.\nБироқ 2006 йилда иқтисодий жиноятларда айбланиб¸ Тошкент суди томонидан 20 йил шартли қамоқ жазоси ва давлат бюджетига 1,3 милллион долларга тенг камомадни тўлашга ҳукм қилинди.\nКозим Тўлаганов устидан суд жараёнларини ëритган ўзбекистонлик журналист Сергей Ежков Мирзиёев унинг касбий маҳоратига эҳтиёж сезганини айтади:\n- Козим Носирович яхши мутахассисдир. У аввал бошдан қурувчилик соҳасида. Эсласангиз, вақтида Ўзбекистондаги барча қурилишларга жавоб берган ташкилот - "Главташкентстрой" бошлиғи эди. Иккинчидан, унинг янги вазифага тайинланиши - бу яхши ишора. Кечирасиз, Козим Носирович, сизни эрта ишдан бўшатибмиз, биз бу камчиликни тузатаяпмиз, дейишмоқчи. Қурилиш ишлари доимо долзарб бўлган ва ҳозир ҳам долзарб. Шу маънода Козим Тўлагановнинг масъул лавозимга тайинланиши ўзини оқлайди, деб ўйлайман, - дейди Сергей Ежков.\nОзодлик суҳбатлашган яна бир неча манбага кўра, Шавкат Мирзиёев Козим Тўлагановни муҳим вазифага тайинлар экан, афтидан унинг қурилиш соҳасидаги тажрибасини инобатга олган.\nКозим Тўлаганов 1990 йиллар бошидан 2000 йиллар ўрталарига қадар Тошкентдаги йирик иншоотлар, жумладан Оқсарой ва Ўзбекистон Олий Мажлиси бинолари қурилишига раҳбарлик қилган.


Британия компанияси Asia Alliance Bank’нинг 77,2 фоиз улушига эга бўлди – Kommers.uz\nБизнес\t23:00 | 8.2.22\nБритания компанияси Asia Alliance Bank’нинг 77,2 фоиз улушига эга бўлди\nКелишув устав капиталига қимматли қоғозларни қўшиш бўйича биржадан ташқари битим шаклида амалга оширилди.\nФото: Asia Alliance Bank\nБуюк Британиянинг Gor Investment Limited компанияси ўзининг шўъба корхонаси Asia Alliance Group МЧЖ билан биргаликда Asia Alliance Bank’нинг 77,2 фоиз улушига эга бўлди. Бу ҳақда «Тошкент» фонд биржаси сайтида хабар берилди.\nМаълум бўлишича, келишув устав капиталига қимматли қоғозларни қўшиш бўйича биржадан ташқари битим шаклида амалга оширилган. Айни вақтда Asia Alliance Group’нинг устав капитали 6,77 миллиард сўмни ташкил этади, ягона таъсисчиси (иштирокчиси) Gor Investment Limited ҳисобланади.\nМаълумот учун, молия институти 2020 йил май ойида қабул қилинган банк секторини ислоҳ қилиш стратегияси доирасида хусусийлаштирилган. 2021 йил ўрталарида банк веб-сайтида унинг акцияларини Gor Investment Ltd (Буюк Британия)га ўтказиш тўғрисида қарор қабул қилингани ҳақида хабар пайдо бўлганди.\n2021 йил июль ойидан бошлаб, Марказий банк статистик маълумотларида банк «Давлат улуши иштирокидаги банклар» бўлимида кўрсатилишини тўхтатди. Бироқ, 2021 йил охирида ҳам Давлат активларини бошқариш агентлиги (ДАБА) Корхона ва ташкилотларнинг ягона давлат реестрида банкнинг ягона таъсисчиси сифатида қайд этилганди.\nОАВ хабарларига кўра, ДАБА ва Ўзбекистон Республикаси Молия вазирлиги 2022 йилнинг 21 январида банк филиаллари рўйхатидан чиқди.